Mahukan Si Manja Gembira Dan Tidur Lena? Ayuhlah Pilih Tilam Yang Terbaik 2022

Semua ibu bapa yang ada di dunia ini, pasti mahukan anak manja mereka sebuah tilam yang selesa untuk mereka tidur selain daripada fizikal dan kesihatan yang sihat. Jadi, apakah yang patut ibu bapa ini lakukan untuk mendapatkan tilam yang selesa? Mestilah pandai dalam memilih. Mahu tahu cara bagaimana hendak membeli tilam yang bagus untuk bayi anda? Jom saya ajarkan.

ELAKKAN BARANG TERPAKAI

Untuk mendapatkan keselesaan yang bagus, pastikan jangan cari barang yang 2nd hand kerana ia boleh merisikokan tilam tersebut kepada bayi seperti bakteria dan kulat yang banyak boleh menyebabkan bayi sakit.

KESELESAAN TILAM

Untuk bayi, keselesaan tilam amatlah penting. Jika tidak dapat keselesaan tilam, kemungkinan bayi itu akan kerap menangis kerana tidak selesa dengan tilam itu. Kalau tilam selesa, bayi akan merasa nyaman semasa tidur dan mereka akan kerap tidur.

KUALITI TILAM

Dalam mencari tilam yang bagus dan berkualiti, pasti tilam tersebut tidak mudah rosak dan koyak. Jika ia mudah rosak, berkemungkinan keselamatan bayi akan terjejas.

Dan yang terakhir,

SAIZ TILAM

Saiz tilam yang sempurna dan sesuai untuk bayi, adalah perkara yang penting sekali semasa beli tilam. Jikalau saiz tilam tersebut terlampau kecil, ia akan menyebabkan bayi sentiasa terjatuh ke lantai. Ia lebih baik dan bagus jika tilam itu besar dan luas daripada kecil.

Jadi, itu sahaja dari saya dalam memperjelaskan tentang tip-tip dalam memilih tilam yang baik untuk bayi anda. Semoga berjaya.

Bersempena dengan sambutan perayaan Deepavali, aplikasi penghantar makanan terkemuka tanah air, foodpanda telah melancarkan tawaran promosi istimewa kepada seluruh pengguna setia mereka.

Bukan itu sahaja, tawaran promosi dan diskaun yang ditawarkan oleh foodpanda bersempena sambutan perayaan Deepavali kali ini sememangnya banyak sehingga 75%, menarik bukan?

Jadi, mesti ada di kalangan anda yang ingin tahu apa lagi tawaran promosi dan diskaun penjimatan lain yang menarik ditawarkan. Mari kita lihat!

FOOD DELIVERY & PICK UP

PANDAMART

Untuk maklumat lanjut, anda boleh layari laman sesawang rasmi foodpanda di www.foodpanda.com.

Tip IMPIANA pada kali ini khas untuk semua pemilik kediaman yang mempunyai balkoni. Tidak kiralah sebesar mana pun ruang balkoni anda, dekor tetap dekor.

Amat sedih apabila kita lihat mahligai indah yang mempunyai pemandangan cantik tetapi dibiarkan begitu sahaja tanpa hiasan yang sesuai sehinggakan ianya dibiar kosong begitu sahaja serta menjadi tempat sidaian kain basahan.

IMPIANA kongsikan beberapa idea balkoni menarik dan praktikal agar anda boleh merenovasikan balkoni anda menjadi segar dan sedap mata memandang, jangan sampai ruang tamu serta dapur cantik, tetapi balkoni hambar.

1) Susun atur sofa L Shape di balkoni

Jangan ingat ruang tamu sahaja anda boleh letak L-Shape sofa, di balkoni juga anda boleh muatkan sofa ini dengan memilih secara teliti mengikut ukuran saiz balkoni yang anda miliki. Pulang kerja selain daripada melepak di ruang tamu, balkoni juga berupaya untuk menjadi ruang rehat yang memuaskan disulami angin bayu.

2) Ruang pejabat mini

Untuk pemilik kediaman balkoni bukan open air, anda boleh jadikan ruang balkoni anda ruang pejabat mini. Di kala anda tidak punyai idea yang bernas, apa kata rehat sebentar sambil menghirup secawan kopi sambil menikmati pemandangan indah. Mana tahu, tiba-tiba pelbagai idea awesome datang. Who knows!

3) Makan malam romantik

Dari berbelanja mewah di restoran hanya untuk makan malam romantis, lebih baik anda masak sendiri hidangan serta juadah dan fully utilized balkoni kediaman anda untuk menyambut hari istimewa bersama pasangan. Percayalah, pasangan anda lebih menghargainya daripada berbelanja besar di restoran mewah. Hari-hari lain anda boleh jadikan ianya sebagai ruang makan tidak kira sarapan atau makan tengahari. Ianya milik anda, tidak perlu book table pun.

4) Merasai pengalaman Marakesh, Morocco di balkoni sendiri

Untuk mereka yang gemarkan idea dekorasi timur tengah. Anda boleh pasangkan ruangan balkoni dengan lampu malap yang cukup untuk menerangi ruangan balkoni. Hanya tambah sofa yang selesa dan pastinya jug Shisha untuk menambahkan lagi elemen timur tengah. Jangan lupa untuk pasang sliding door kedap udara. Anda pastilha tidak mahu cemari ruang tamu anda dengan asap shisha sehingga menimbulkan ketidakselesaan tetamu yang berada di dalam.

5) Cucuk tanam di tengah kota

Idea biasa tetapi menarik untuk dilaksanakan di balkoni anda. Jadikan ianya ruang untuk anda bercucuk tanam secara kecil. Anda boleh tanam cili, daun sup, daun pandan, daun kari, kunyit, pokok selasih, daun kesum, serai dan sebaginya lagi. Tetapi ingat, anda kena jaga dengan betul segala tanaman yang diusahakan, takut nanti balkoni anda menjadi sarang untuk tetamu yang tidak diundang.

6) Rumah untuk si comel

Daripada kita biarkan si comel duduk di luar rumah dan berpotensi besar untuk diganggu penduduk lain, apa kata anda gunakan balkoni anda sebagai taman permainan buat kucing kesayangan anda. Mereka akan bebas daripada gangguan haiwan lain serta orang ramai pun tidak akan mengata jika mereka membuang air besar. Kucing anda, tanggungjawab anda.

7) Parti BBQ di balkoni

Siapa kata nak anjurkan parti BBQ di rumah kondominium atau apartment tidak sesuai. Kalau persiapan keselamatan anda mantap, ianya tidak menjadi masalah. Yang penting anda kena pastikan pemisah antara balkoni dan ruang dalam kediaman adalah sliding door yang kedap udara. Tinggal di kediaman kompak, persiapan BBQ anda juga seharusnya berskala kecil untuk tetamu yang tidak ramai.

Bagaimana dengan paparan yang IMPIANA sajikan, jika anda berpuas hati, realisasikannya mengikut kreativiti anda dan jangan lupa untuk tag FB page IMPIANA agar idea menarik anda dapat diikuti oleh pembaca lain. Salam dekorasi!

Kembali Di Rumah? Teknik Jimat Tenaga Dan Penggunaan Air. Bagaimana anda boleh menjimat dengan memahami peralatan rumah anda dengan lebih baik untuk mengurangkan bil air dan elektrik sambil meningkatkan kualiti hidup! Lebih jimat dan harmoni.

Dengan peningkatan kes COVID-19 sejak kebelakangan ini, majoriti rakyat Malaysia telah kembali bekerja dari rumah atau belajar dari rumah sebagai langkah pencegahan untuk (sekali lagi!) mengekang penularan virus. Dalam usaha mengurangkan risiko jangkitan, ramai yang telah menjadikan rumah bukan sahaja sebagai tempat untuk bersama dengan orang tersayang, tetapi juga sebagai tempat kerja dan bilik darjah bagi mereka yang bekerja dan belajar dari rumah atau hanya menuju ke pejabat dan sekolah mengikut jadual.

Terdapat banyak kelebihan bekerja atau belajar dari rumah termasuk pengurangan masa perjalanan ulang-alik yang langsung dapat menambahkan masa untuk menikmati detik-detik bermakna bersama keluarga. Walau bagaimanapun, salah satu kekurangan apabila berada di rumah untuk tempoh masa yang lama adalah masalah bil air dan elektrik yang lebih tinggi akibat peningkatan penggunaan peralatan elektrik. Menurut Tenaga Nasional Berhad, peralatan elektrik dengan sistem penyejukan seperti peti sejuk, penghawa dingin dan penapis air adalah antara punca peningkatan bil elektrik, manakala penggunaan air turut meningkat untuk menjalankan rutin harian seperti membersih dan memasak waktu berada di rumah.

Memandangkan keadaan semasa yang memaksa kita bekerja atau belajar dari rumah selagi jumlah kes tidak berkurangan, sudah tiba masanya untuk kita memeriksa peralatan rumah yang menyebabkan penggunaan air dan tenaga yang banyak lalu mengambil beberapa langkah mudah untuk mengurangkan perbelanjaan bil setiap bulan sambil meningkatkan kualiti persekitaran rumah kita!

1. Periksa peralatan rumah yang mempunyai fungsi penyejukan dan pertimbangkan peralihan kepada pilihan yang menjimatkan tenaga!

Peralatan lama memerlukan lebih banyak tenaga untuk berfungsi berbanding yang baru, terutamanya peralatan dengan sistem penyejukan seperti penghawa dingin dan peti sejuk yang menggunakan kuasa paling banyak. Sememangnya, ini menyumbang kepada bil elektrik yang lebih tinggi. Anda boleh mempertimbangkan untuk menggantikan peralatan penyejuk lama anda dengan peralatan yang diperakui Energy Star. Perakuan oleh Suruhanjaya Tenaga ini adalah khas untuk pengeluar peralatan elektrik yang mematuhi piawaian ujian prestasi tenaga. Menggantikan peralatan lama mungkin mahal pada mulanya, tetapi ia akan memberi banyak manfaat jangka masa panjang dengan mengurangkan penggunaan elektrik dan jejak karbon daripada penjanaan elektrik. Jika anda sudah menggunakan peralatan yang diperakui Energy Star (atau lebih suka untuk mengguna peralatan lama), anda disyorkan untuk membersihkan peralatan dengan kerap untuk mengurangkan penggunaan tenaga dan memanjangkan jangka hayat produk kerana penapis yang kotor dalam penghawa dingin atau peti sejuk yang terlalu padat akan menghalang aliran udara dan membebankan peralatan untuk mengekalkan suhu.

2. Periksa kecekapan penapis air lama dan pertimbangkan untuk memasang penapis titik masuk utama untuk kediaman anda

Apabila bercakap tentang penapis air untuk rumah, ramai yang mengaitkannya dengan penapis air atas meja atau bawah sinki yang menapis kekotoran untuk air minuman yang lebih bersih. Selain daripada dua jenis penapis air ini, penapis air jimat tenaga titik masuk utama (POE) boleh juga dipasangkan di saluran paip utama yang membekalkan air ke rumah anda. Jika anda sudah mempunyai penapis air di rumah, adalah digalakkan untuk menjalankan pemeriksaan berkala dengan pembekal perkhidmatan anda untuk memastikan penapis tersebut berfungsi dengan baik dan gantikan model penapis air yang lama dengan model jimat tenaga yang baru apabila sudah tiba masanya. Menurut Encik Koo Zao Cheong, Pengurus Pembangunan Perniagaan Serantau Waterco Malaysia (syarikat penyedia penyelesaian sehenti yang terkemuka untuk persekitaran air yang selamat dan sihat), memasang penapis air POE akan membawa banyak faedah untuk kediaman anda dan merupakan salah satu penyelesaian terbaik kepada pembaziran air dan penggunaan tenaga yang tinggi.

“Kotoran, habuk, pasir dan bahan cemar lain daripada air yang tidak ditapis akan menghasilkan sedimen yang boleh merosakkan peralatan seperti mesin basuh, pemanas air dan mesin basuh pinggan mangkuk. Apabila air tidak ditapis dengan betul sebelum mengalir ke dalam peralatan ini, sedimen akan meningkatkan penggunaan tenaga untuk peralatan kerana lebih banyak kuasa diperlukan untuk peralatan untuk berfungsi secara optimum. Dengan penapis air POE, ia boleh menghalang pembentukan sedimen sekaligus memanjangkan jangka hayat dan memelihara kecekapan tenaga peralatan rumah,” jelas Encik Koo.

3. Jangan lupa lekapan bilik mandi dan dapur anda!

Anda mungkin perasan titisan air dari paip bilik mandi dan dapur anda. Dengan membetulkan kebocoran ini, anda boleh menjimatkan air yang banyak setiap hari! Selain membetulkan paip air yang menitis, anda juga boleh memeriksa sama ada paip dan kepala pancuran mandian anda dilengkapi dengan lekapan jimat air. Berbanding dengan lekapan lama, lekapan bilik mandi yang lebih baru seperti tandas, kepala pancuran mandian dan paip dengan ciri aliran rendah direka untuk kecekapan air berbanding model lama dan boleh menjimatkan ratusan gelen sebulan. Pertimbangkanlah untuk memasang kepala pancuran mandian aliran rendah dan tambahkan pengudaraan pada paip jika lekapan anda adalah model lama untuk memastikan tekanan air yang baik sambil mengurangkan pembaziran air.

4. Menggantikan mentol lampu lama dengan mentol lampu LED

Apabila kita berada di rumah buat waktu yang lama, sudah pastu lampu akan selalu dipasang. Mentol lampu yang anda gunakan boleh menjadi penyumbang utama kepada bil elektrik anda. Salah satu cara untuk menjimat tenaga adalah dengan menggantikan mentol pijar kepada mentol LED kerana mentol LED

menggunakan 25-80% kurang elektrik berbanding dengan mentol pijar. Jika anda masih menggunakan mentol pijar, pertimbangkan untuk bertukar kepada mentol LED untuk penjimatan tenaga dan jangka hayat yang lebih lama.

Sama ada anda memilih untuk membaiki peralatan lama atau menggantikannya dengan produk yang lebih canggih dengan ciri cekap tenaga, ianya penting untuk kerap memeriksa peralatan anda demi pengurusan penggunaan air dan elektrik yang lebih efisien sambil memanjangkan jangka hayat peralatan. Ini bukan sahaja bermanfaat untuk kediaman dan kualiti hidup kita, ia juga dapat menghasilkan impak positif untuk alam sekitar kita.


Tip Pasang Sendiri Lampu Di Laman Rumah, Kena Tahu Langkah-langkah Perlu Buat

Tip pasang sendiri lampu di laman rumah, kena tahu langkah-langkah perlu dibuat. Pencahayaan di laman amat penting. Ia bukan sekadar menghidupkan laman diwaktu malam malah sebagai salah satu tujuan keselamatan.

Terdapat pelbagai rekaan dan jenis lampu laman. Namun yang menjadi kebiasaan dan kerap digunakan adalah jenis lampu suar (spotlight), lampu limpah (flood light).

Berikut antara langkah-langkah yang perlu dilakukan:

1. PILIH LAMPU
Di pasaran, terdapat dua jenis lampu laman iaitu pencahayaan yang menggunakan GCFI outlet atau tenaga solar. Jika pemilihan lampu solar, pemasanagan dan pendawaian tidak perlu dilakukan. Namun jika sebaliknya, anda perlu merancang lebih awal berapa panjang wayar yang diperlukan untuk menyambungkan lampu-lampu dengan outlet dan jenis penyambung.

2. OUTLET BERHAMPIRAN
Sediakan pembekal atau outlet elektrik di luar kediaman. Ia bagi memudahkan tugas-tugas penyambungan dan penyelenggaraan yang akan dilakukan.

3. LETAK POWER PACK BERHAMPIRAN OUTLET
Kotak kawalan dan sambungan lampu perlu diletakkan berhampiran dengan outlet. Ia memudahkan anda untuk mengawal aliran tenaga yang perlu disalurkan pada keseluruhan lampu

4. PASANG LAMPU
Pasangkan lampu di lokasi yang telah dipilih mengikut arahan pengilang. Untuk pemasangan lampu pada lantai laman, gunkan trowel untuk memudahkan anda menanam tiang atau kaki lampu.

5. PENDAWAIAN
Selesai pemasangan lampu, lakukan pendawaian dari outlet terus ke bahagian yang telah disasarkan.

6. CABLE CONNECTOR
Sambungkan setiap lampu dengan pendawaian yang telah siap dengan menggunakan cabble connector.

7. TANAM KABEL
Untuk tanam kabel tak perlu menggali, cukup sekadar buat satu longkang kecil saiz kabel dengan menggunakan trowel. Posisikan cable di dalam longkang kecil yang telah disediakan dan tanam atau tutup semula lubang tersebut.

8. SAMBUNGAN PENDAWAIAN KE OUTLET
Selesai pemasangan lampu pada aliran pendawaian, sambungkan pula pada power pack untuk tujuan kawalan dan terus ke outlet.

Tidak dinafikan, penggunaan tilam bersama bingkai katil sudah semestinya memerlukan saiz keluasan ruang bilik tidur yang lebih besar.

Bagi anda yang mempunyai saiz keluasan ruang bilik tidur yang sangat terhad sememangnya amat tidak sesuai untuk menggunakan bingkai katil kerana ia akan membuatkan ruang bilik tidur anda kelihatan sempit dan terlalu padat.

Sebagai solusi untuk mengatasi masalah tersebut, ada beberapa langkah yang boleh anda lakukan antaranya elakkan penggunaan bingkai katil di ruang bilik tidur anda.

Anda disarankan untuk tidak menggunakan bingkai katil sebaliknya hanya meletakkan tilam terus ke posisi atas lantai sebagai jalan penyelesaian.

Jadi, ini beberapa idea dekorasi ruang bilik tidur yang menarik tanpa menggunakan bingkai katil yang menarik boleh dijadikan sebagai panduan kepada anda semua.

Foto: Facebook Kakideko

Zaman dahulu kaedah pembungkusan sama ada makanan atau apa sahaja, daun lah menjadi waddahnya. Tapi sekarang plastik menjadi pengganti. Tahukah anda, pembungkusan menggunakan plastik amat berbahaya kepada kesihatan terutamanya apabila makan yang dibungkus berada dalam keadaan panas.

Paling banyak pun di pasaran kita boleh lihat daun pisang yang banyak digunakan. Mungkin kerana sumber daun ini semakin sukar diperolehi dan tidak lagi bersesuaian dengan era kita. Tapi anda tahu tak apa jenis daun yang sesuai dijadikan pembungkus makanan? Berikut adalah 10 jenis daun yang sesuai dibuat pembungkus makanan

1. DAUN PISANG

Daun pisang antara jenis pembungkus daun yang masih dipraktikkan sehingga kini. Untuk memastikan daun pisang lebih mudah digunakan dan tahan lebih lama, ia perlu di layur terlebih dahulu. Daun pisang sering digunakan untuk membungkus nasi, tempe, tapai dan pelbagai lagi.
Namun tidak semua jenis daun pisang sesuai digunakn sebagai pembungkus. Ini kerana ada bebrapa jenis daun yang akan meninggalkan kesan kimia pada makanan. Jadi, pisang yang sesuai dibuat pembungkus makanan adalah seperti pisang raja dan pisang batu.

2.Daun kelapa

Penggunaan daun kelapa sebagai pembungkus makanan agak bermusim. Kebiasaannya ia banyak digunakan ketika musim raya untuk membuat ketupat. Namun, hanya bahagian daun yang masih muda sahaja yang sesuai digunakan sebagai pembungkus. Jika menggunakan daun yang telah matang, Makanan akan terkesan seperti lebam.

Namun apabila daun kelapa yang tua di anyam, Ia boleh membentuk kelongsong atau sumpit untuk di isi barang.

3. DAUN RAMBAI

pada zaman dahulu,daun rambai kebiasaannya digunakan untuk tujuan membungkus kuih. Ini kerana tekstur daunnya yang lebih liat dan tahan berbanding daun pisang menjadikan ia lebih mudah digunakan. Namun kini, hanya segelintir masyarakat desa menggunakan nya untuk membungkus kuih seperti apam.

4. DAUN PANDAN

Penggunaan pandan sebagai pembungkus makanan amat terbatas. Ini disebabkan fizikal daun nya yang panjang dan tidak lebar. Namun ada sesetengah masyarakat menghasilkan anyaman dari daun pandan untuk dijadikan wadah pembungkus makanan. Selebihnya, daun panda hanya kerap digunakan sebagai penambah perisa dan warna kepada makanan. Antara makanan yang dibungkus menggunakan daun adalah seperti tepung pelita, bingka, dan talam.

5. DAUN TERATAI

Daun teratai sesuai dijadikan pembungkus makanan disebabkan oleh saiznya yang lebar di samping permukaannya tidak telus air.

6. DAUN GETAH

Seperti daun rambai, daun getah mempunyai sifat kenyal namun tidak bersaiz lebar. kebiasaannya, daun getah digunakan untuk membungkus sesuatu yang kecil seperti kuih. Jika diperhatikan, kini masih ada yang menggunakan daun getah untuk membungkus tapai dan pulut.

7. DAUN BEMBAN

Daun bemban adalah sejenis daun hutan yang agak sukar diperoleh. Ia kebiasaan nya digunakan untuk membungkus beras yang kemudiannya direbus menjadi nasi himpit. Bagi masyarakat orang asli, nasi akan di tanak di dalam buluh. Sebelum di masukkan beras, permukaan dalam buluh akan dilapisi daun bemban seperti membuat lemang. Apabila nasi telah amsak, hanya batang daun bemban yang perlu di tarik untuk mengeluarkan nasi. Tak perlu belah buluh tersebut.

8. DAUN KETAPANG

Dahulu, peranan daun ketapang seperti daun pisang. Ia kerap digunakan untuk tujuan membungkus makanan termasuk nasi, tempe dan sebagainya. Namun, pokok pisang hanya tumbuh di kawasan tertentu menyebabkan daunnya sedikit sukar untuk diperolehi.

9. DAUN JATI

Masyarakat indonesia gemar menggunakan daun jati sebagai pembungkus makanan. Tekstur dan kualiti daunnya seakan daun ketapang menyebabkan ia lebih mudah untuk dijadikan wadah bungkusan. Namun, Permukaan daunnya sedikit berbulu tidak memberi keselesaan kepada pengguna. Oleh itu, ia perlu dilepaskan dengan daun lain seperti daun pisang sebelum dibungkus bersama makanan.

10. DAUN PALAS

Daun palas seperti daun kelapa. Ia digunakan pada musim-musim tertentu terutamanya untuk membuat ketupat pulut atau di panggil ketupat palas. Daun palas juga merupakan tanaman hutan yang sukar diperolehi

Kesum antara tanam yang paling mudah dibiakkan melalui keratan batang. Namun, masih ramai yang gagal. Faizul Ejoe berkongsi cara tanaman atau pembiakkan daun kesum menggunakan kaedah hidroponik dari tapis dan besen sahaja. Dan hasilnya memang menjadi.


5 Perkakas Di Rumah Yang Boleh Buat Anda Jatuh Sakit

Biasanya, imej pertama yang timbul dalam kepala setiap kali berbicara tentang penyebaran penyakit adalah kafe yang dipenuhi orang, tandas awam yang kotor mahupun sudu dan garfu di restoran yang tidak dicuci dengan baik. Kawasan terbabit mungkin dipenuhi dengan kuman dan virus merbahaya. Untuk anda yang sensitif pada persekitaran, pasti terdapat hand sanitizer dan tisu basah untuk digunakan selepas memegang tempat-tempat yang berpotensi menyebarkan penyakit.

Tetapi malangnya, penyebaran penyakit tidak sahaja boleh berlaku di kawasan-kawasan tersebut. Anda mungkin tidak percaya, tetapi di rumah juga kita terdedah dengan virus dan kuman yang menyebabkan penyakit. Biasanya, barangan dirumahlah yang menyimpan seribu satu rahsia yang tidak disangka-sangka dan boleh menjejaskan kesejahteraan isi rumah. Perkara ini jugalah yang boleh menyebabkan selsema atau batuk yang berterusan pada waktu malam jadi anda perlu mula mengambil langkah berjaga-jaga.

Berikut adalah beberapa perkakas dalam rumah yang mungkin membuat anda sakit – dan tips penjagaan untuk memastikan kediaman anda sentiasa bersih dan selamat.

1. Peti Sejuk
Selain daripada membuang kesemua sisa-sisa makanan yang telah basi dan bususk, jangan lupa beri perhatian pada bahagian tersorok yang mungkin anda terlepas pandang. Contohnya, sebarang cecair yang tumpah dan bertakung dalam dulang peti sejuk yang tidak dibersihkan mungkin akan masuk dan mencemari makanan lain. Laci menyimpan buah-buahan dan sayur-sayuran pada bahagian bawah juga perlu anda periksa dengan kerap agar sentiasa bersih dan tidak mempunyai sebarang takungan air. Pelbagai mikroorganisma mungkin sedang membiak dengan pesat jika anda gagal untuk membersihkan bahagian-bahagian ini. Jangan geli untuk bersihkan semua sudut dan celahan peti sejuk anda menggunakan air suam dan baking soda.
Pakar juga ada mencadangkan supaya mencuci sebersihnya buah-buahan dan sayur-sayuran anda sebelum disimpan kedalam peti sejuk.

2. Sarung/ Alas Tilam
Ini mungkin perkara yang paling anda tidak suka dengar tetapi inilah realitinya. Lembaran putih cantik yang anda pasangkan pada tilam itu mungkin menjadi tempat tinggal tetap bagi hama. Haiwan kecil yang anoyying ini akan buatkan anda mudah terkena jangkitan yang menyebabkan demam atau memudaratkan lagi alahan pada habuk. Keadaan bilik yang tertutup dengan tingkap yang tidak dibuka dan kelembapan dalam udara boleh memburukkan lagi keadaan. Jadi, buka tingkap bilik setiap pagi supaya udara segar boleh mengalir kedalam dan tetapkan suhu panas sewaktu membasuh cadar dengan pencuci anti bakteria. Jangan lupa juga untuk memvakum bilik anda dari masa kesemasa.

3. Mesin Pengisar
Mesin pengisar atau blender biasanya digunakan untuk mengisar buah atau sayur-sayuran. Jadi, jika anda tidak membersihkan mesin selepas setiap penggunaan, anda mungkin telah menggalakkan pembiakan kuman didalamnya. Alat kecil pada bahagian bawah pengisar yang tidak dicuci boleh menjadi tempat mikroorganisma seperti E.Coli dan salmonella berkumpul. Apa yang perlu anda lakukan adalah cuci setiap bahagian blender satu per satu selepas digunakan kemudian keringkan sebelum disimpan didalam tempat yang bersih.

4. Alatan Pembersihan
Walaupun sabun cucian anda berbau seperti lemon atau epal yang menyegarkan, sebenarnya ia mengandungi pelbagai bahan kimia yang kuat dan boleh pedihkan kulit, rosakkan buah pinggang dan hati serta memberi tekanan pada sistem saraf dalam tubuh manusia. Jadi jika anda terpaksa gunakan sebarang produk bertosik ini, jangan lupa untuk pakai sarung tangan getah dan untuk mengurangkan kesan buruk, cairkan produk dengan dengan air terlebih dahulu.
Untuk penyelesaian yang lebih mudah, gunakan sahaja bahan-bahan semulajadi yang boleh didapati dalam kabinet anda seperti cuka atau baking soda.

5. Penyedut Habuk
Jika anda malas untuk membersihkan penapis vakum, risiko untuk bakteria menjijikkan masuk kedalam sistem anda telah menaik serta merta. Jika mereka berjaya, ia akan mencetuskan alahan dan menjejaskan keupayaan anda untuk bernafas dengan normal. Debu atau habuk yang datang dari vakum anda mengandungi kuman kalis antibiotik yang boleh merosakkan paru-paru dalam jangka masa panjang. Pastikan anda bersihkan penapis dengan kerap dan membuka tingkap apabila sedang menggunakan vakum.

Jika bercakap tentang teknologi, satu perkara yang boleh kita persetujui ialah ianya sentiasa boleh ditambah baik. Tidak kira betapa pintarnya ciptaan tersebut, pasti ada kekurangan. Hal ini termasuklah gadget atau alatan elektronik yang mempunyai wayar atau kabel berselirat dan berpintal-pintal seperti yang terdapat pada tv, wi-fi, telefon, komputer dan bermacam lagi barang dirumah yang bukan sahaja merimaskan, malah memburukkan pemandangan. Aktiviti mengemas rumah juga pasti akan terbantut dengan kehadiran wayar-wayar yang mengganggu dan menyakitkan mata tersebut. Selagi boleh disorok, memang kita selit saja wayar dimana-mana tapi bila sudah terlalu banyak, panjang dan berbelit, nak tak nak terpaksa biarkan berjuntai dan tidak berkemas.

Tapi tahukah anda bahawa dengan sedikit kreativiti, anda boleh menukar ‘keserabutan’ tersebut menjadi lebih kemas dan menarik? Dan yang penting, tak perlu berbelanja banyak pun untuk menjadikan kediaman anda lebih selesa dan sedap mata memandang. Disini IMPIANA sudah kumpulkan beberapa idea bernas yang boleh anda jadikan panduan dan ilham. Selamat mencuba!

Ramai pemilik kediaman terburu-buru melakukan pengubahsuaian rumah tanpa perancangan teliti, dengan alasan nak cepat masuk rumah, tidak sanggup lihat rumah bersepah dek renovasi yang sedang dijalankan. Tetapi dalam asyik mengeluh itu dan ini ramai yang alpa tindakan yang terburu dan mendesak itu akan merugikan diri sendiri.

3 KESILAPAN utama yang merugikan

1. Pengubahsuaian rumah dalam tempoh tanggunggan kecacatan (defect liability period, DLP)
2. Pembelian perabot yang akhirnya tidak sesuai dengan saiz dalam rumah.
3. Pengubahsuaian rumah tanpa fungsi dan tanpa memperbaiki sturtur dalam kehidupan.

Nama penuh:
Alamat:
Jenis Kediaman:
Ruang yang ingin diubah suai:
Bajet Anda:

Bila kita membeli sebarang fabrik tak kira lah pakaian, karpet, langsir, alas meja dan sebagainya, pasti ada label yang terjulur keluar. Kebiasaanya, ramai ambil keputusan untuk buang label tersebut melainkan yang memaparkan brand. Betul tak? Tahu kah anda, sebenarnya label yang berlapis-lapis itu adalah cara atau teknik penjagaan fabrik tersebut. Ini bermakna, ia adalah penting.

Ramai tak ambil endah pun dengan “care label” tersebut. Sebab itu lah fabrik yang anda gunakan tidak tahan lama kerana teknik penjagaan terutama untuk cucian tidak mengikut cara penjagaan yang telah ditetapkan di label tersebut. Jadi, lepas ni kalau ada fabrik yang dibeli mempunyai care label tue TOLONG JANGAN BUANG.

Tapi, adakah anda faham maksud pada care label tersebut. Sebab kebiasaanya, hanya simbol sahaja yang tertera. Jadi, anda perlu simpan artikel ini sebagai rujukkan.

Simbol basuhan
kebiasaanya, simbol basuhan menentukan jenis basuhan dan suhu yang disrankan. untuk basuhan yeng mempuyai petunjuk suhu ia akan tertera dalam bentuk angka atau dot.

Untuk suhu yang menggunakan simbol dot seperti berikut: Satu Dot = 30 C
Dua Dots = 40 C
Tiga Dots = 50 C
Empat Dots = 60 C
Lima Dots = 70 C
Enam Dots = 95 C

permanent press: Ia membawa maksud fabrik tersebut telah di beri satu rawatan kima khas untuk mengekalkan bentuknya. Jadi, untuk fabrik yang mempunyai simbul ini, ia tak boleh di gosok atau iron. Terdapat juga gambungan simbol basuhan yang mempuyai petunjuk suhu dan satu garisan di bawahnya

Gentle care: Untuk cucian lembut ia mempunyai dua garisan di bawah simbol basuhan. Kebiasaanya di gunakan untuk fabrik jenis lembut seperti sutera, lycra atau fabrik yang mempunyai manik atau perincian lain

Hand wash: Bila tertera simbol basuhan dengan tangan, ia menunjukkan fabrik tersebut hanya boleh di basuh dengan cucian tangan sahaja. Untuk fabrik cucian tangan, hanya sabun yang jenis lebut sesuai digunakan.Jadi, pastikan label pada sabun yang di beli sesuai digunakan untuk cucian tanagan

do not wash: Terdapat juga sebahagian fabrik yang langsung tidak boleh di cuci. Kebiasaanya, fabrik yang mempunyai simbul ini hanya sesuai untuk cucian kering

Simbol peluntur

Sama ada fabrik anda boleh dibasuh dengan peluntur atau pun tidak, ia mempunyai simbol tiga segi. Jika segi tiga tersebut kosong di dalam ia menunjukkan fabrik tersebut boleh di basuh dengan peluntur apabila perlu

Bleaching with chlorine allowed: Simbol CL di dalam segi tiga pada care label fabrik menunjukkan pakaian tersebut sesuai untuk cucian yang mempunyai chlorine

Non-chlorine bleach only: Apabila simbol tiga segi tersebut mempunyai loretan di dalam, ini bermaksud cucian peluntur yang digunakan tidak mempunyai bahan chlorine.

Do not bleach: Fabrik yang mempunyai simbol tiga segi yang berwarna sepenuhnya dengan tanda pangkah ia tidak boleh di basuh dengan peluntur. Kebiasaany, fabrik jenis polyster dan di celup pewarna mempunyai simbol ini

Simbol atau kaedah pengeringan

Tubler dry: Untuk simbol keringan biasa, ia mempunyai tanda empat segi dan bulatan di dalamnya

Tumble dry temperature: Seperti simbol cucian, apabila simbol pengering mempunyai dot atau suhu, ia menunjukkan suhu maksimum yang boleh digunakan untuk mengeringkan fabrik tersebut. Jadi, pastika ketika mengeringkan pakai tersebut. setkan suhu pada mesin pengering

Do not tumbler dry: simbol pengering yang dipangkah menunjukkan fabrik tersebut hanya sesuai dikeringkan secara jemur sahaja. Tak boleh guna mesin pengering

Simbol dan cara menggosok

Kebiasaanya, simbol gosok disertakan dengan petunjuk suhu sama adala dalam bentuk dot atau nombor

Do not iron: Fabrik yang tidak boleh di gosok, tertera simbol iron bertanda pangkah

Simbol cucian kerinag (dry cleaning)

Dry clean: Untuk pakaian yang sesuai untuk cucian kering ia mempunyai bentuk bulat Do not dry clean: Jika bulatan tersebut ebrtanda pangkah, ini bermaksud pakaian tersebut tidak sesuai untuk dry clean Dry clean only: Jika fabrik tersebut hanya sesuai untuk cucian kering sahaja, di dalam bulatan tersebut terdapat huruf “P”. Ini bermakna, fabrik tersebut tidak boleh dicuci dengan air langsung


9 Trend Dekorasi Bakal Dominasi 2019

Trend dan stail dekorasi akan sentiasa berubah-ubah mengikut musim. Rose gold, terrazzo dan jubin subway adalah antara trend hiasan rumah paling popular untuk tahun 2018. Dan dengan hadirnya tahun baru ini, pelbagai trend baharu dijangka akan mengambil alih gaya yang lama. Di sini IMPIANA senaraikan 9 trend dekorasi yang akan mengindahkan lagi 2019 anda..

AKSESORI BUATAN TANGAN
Item-item buatan tangan dengan olahan mengikut trend terkini mempunyai permintaan yang tinggi di pasaran. Rakyat tempatan kini lebih kreatif dan gemar menghasilkan sendiri item-item dekorasi. Ia bagaikan satu trend yang semakin berkembang pesat dan meluas.

BOHO VIBES
Gaya boho kini kembali lagi dengan sedikit sentuhan dan olahan vintaj moden. Untuk tahun 2019, gaya dekorasi boho kelihatan lebih bersih, kemas dan teratur. Tidak seperti dulunya yang sarat dengan warna dan corak.

90% PUTIH, 10% WARNA
Inginkan kediaman kelihatan yang lebih “insta-worthy”? Rona putih yang mendominasi kediaman akan memberi impak visual ruang yang lebih luas. Selain memberikan suasana yang lenang dan kemas.

TONA TANAH
Rona lembut tanah seperti coklat, kelabu dan hijau turut menjadi pilihan pengeluar cat untuk tahun ini. Earth tone lebih menenangkan dan mudah untuk disuai padan.

KERTAS DINDING DAN FABRIK FLORAL

Keindahan corak bunga yang tampil klasik dan menawan memenuhi kehendak pemilik yang menggemari gaya vintaj. Trend ini bukan sahaja sesuai digayakan dengan konsep Inggeris, malah ia juga boleh diberi nafas baharu dalam persekitara yang lebih moden jika anda bijak menyuaipadan.

BACKSPLASH MENONJOL

Jubin dinding atau backsplash yang menarik perhatian sebagai titik fokal untuk ruang dapur sememangnya merupakan salah satu trend yang bakal menyerikan tahun 2019 anda. Selain merupakan upgrade yang praktikal dan unik, pemilihan jubin bercorak dengan rona warna yang ceria juga dapat menambah ‘perisa’ pada dapur yang hambar.

PERABOT AKRILIK

Dengan rupa fizikal seakan kaca dan ketahanan bak keluli, perabot akrilik adalah gabungan sempurna kecantikan dan ketahanan dengan aura classy. Walau bagaimanapun, ia memerlukan rejim penjagaan yang rapi bagi memastikan keaggunan perabot kekal lebih lama.

KEMASAN GELAP

Untuk tahun ini, kemasan yang bertona lebih suram atau gelap akan menjadi pilihan pereka mahupun pemilik. Batu marmar masih akan menjadi pilihan yang klasik, tetapi rona yang lebih gelap akan diberi keutamaan.

MULTI FUNGSI DAN KOMPAK

Perabot multi fungsi bukan sahaja memudahkan tetapi ia juga merupakan salah satu langkah penjimatan ruang yang bijak. Pengguna yang bijak akan memilih untuk menggunakan perabot multi-fungsi dan kompak untuk menghiasi kediaman untuk tahun ini.

Memastikan almari anda sentiasa dalam keadaan kemas dan teratur adalah sesuatu yang agak mustahil. Mungkin, anda boleh, tapi jika melibatkan ahli keluarga yang lain terutamanya anak-anak yang masih kecil, matlamat untuk memastikan pakain di dalam almari sentiasa kemas dan tersusun agak sukar dicapai.

Seorang penulis dan pakar gaya hidup dari Jepun telah memperkenalkan satu sistem khas untuk memastikan almari anda sentiasa kemas dan teratur. KonMari Methods yang diasakan oleh Marie Kondo merangkumi cara mengemas keseluruhan kediaman agar sentiasa kemas dengan mudah. Namun, teknik lipatan yang diperkenalkan kini menjadi kegilaan ramai di seluruh dunia. Nak tahu, cara pengurusan almari dengan menggunakan KonMari Mathods. Jom tengok video ini.

Untuk teknik melipat baju dan seluar, anda boleh tengok video ni

Ramai yang tidak sedar akan cara mudah untuk rezeki masuk dalam rumah. Dalam menghias juga kita mudahnuntuk menjemput rezeki masuk kedalam rumah kita sebenarnya, tetapi dan bagaimana mungkin ramai yang diluar sana masih ada yang tidak tahukan.

IMPIANA nak share tip macam mana nak bagi rezeki masuk dalam rumah kita. Mudah sahaja, perkara utama kena tahu ialah mesti ada sikap rajin bertanggung jawab. Kemudian pastikan rumah sentiasa dalam keadaan yang sentiasa bersih dan harum. Mudah kan!

Langkah seterusnya, banggun seawal pagi buka pintu dan tingkap rumah biarkan udara segar masuk kedalam rumah dalam sekitar jam 7 pagi, amalkan dan sering bersedekah itu pastinya menjadi amalan mulia dalam kehidupan harian kita.

Bagi yang mempunyai halaman, jangan biarkan ia tidak terurus, tanam pokok yang mudah dijaga, sedap mata memandang. Biarkan halaman anda dengan rumput yang pendek dan selesa untuk anda sekeluarga besantai pada bila-bila masa. Inshaa Allah pintu rezeki rumah kediaman anda akan terbuka.

Rupanya beras salah satu punca sinki tersumbat. Pernah tak anda perasan, dapur anda wangi, sampah sudah dibuang, lantai dimop licin dengan pewangi, tetapi masih lagi ada bau yang tidak menyenangkan datang dari dapur. Apa kata anda cuba check singki dapur atau di bilik air, banyak tak harta karun yang tersimpan dalam paip saluran?

Beras dan Nasi

Nasi dalam kalangan kita adalah makanan ruji dan wajib ada, tetapi sebelum anda memakannya dengan penuh nikmat, pastikan anda membasuhnya dahulu, sewaktu membasuh, pastikan anda tahan betul-betul beras yang sedang ditanak dari jatuh ke dalam singki dan masuk ke dalam paip dan sama juga selepas makan, sisa nasi haruslah dibuang dahulu ke dalam tong sampah, bukannya dialirkan ke dalam singki, akhirnya singki anda tersumbat, bau jadi kelat habis satu rumah.

Tepung dan Kulit Telur

Bayangkan anda ingin membuat kek yang lazat, telur dan tepung menjadi ramuan utama, tetapi anda lupa, semasa penyediaanya, anda lupa untuk melupuskannya dengan cermat, ke mana lagi kalau tidak ke dalam saluran singki, gabungan air dan tepung, diayak dengan kocakan air di dalamnya, maka jadilah adunan busuk di dalam singki kediaman. Bau busuk, of course la in the making.

Rambut

Antara bahan utama yang menjadi penyebab kepada singki serta saluran paip kediaman tersumbat adalah disebabkan rambut. Ketebalan rambut manusia berupaya untuk menghalang kelancaran saliran air sekaligus mengeluarkan bau yang tidak menyenangkan. cukup segumpal rambut yang tersumbat, anda kena panggil tukang paip profesional untuk membaiki sistem paip di rumah anda. Kalau anda tinggal di rumah tanah, mungkin kurang sedikit belanjanya, tapi kalau rumah high rise, faham-fahamlah…..

Bungkusan dan pelekat makanan

Jangan pelik kalau anda korek dalam paip saliran singki dapur, anda akan terjumpa pelekat label harga makanan dan yang paling tidak munasabah adalah bungkusan makanan. Mungkin bukan anda yang buat atau orang lain, tapi disebabkan kemalasan seseorang ahli daam rumah, semua orang kena tanggung bau busuk yang timbul dari singki. Jadi sama-samalah kita asingkan segalanya dari singki dan buang dalam tong sampah.

Puntung rokok

Gejala sebegini banyak kita temui dalam lubang tandas duduk atau cangkung serta tidak ketinggalan dalam singki tidak kira bilik air ataupun dapur. Anda sudah cemari ruang udara awam orang lain, kini anda telah menjemput bau yang kurang enak dari dalam paip. Kalau di tandas, bila sudah tersumbat, selepas menarik tangkai flush, air yang tersumbat dengan puntung rokok, serta sampah dan ‘bahan’ lain, akan terpercik ke atas. amat malang bagi mereka yang terkena percikan tersebut.

Pil ubat

Ada yang beranggapan bahawa jika pil ubat dibuang dalam air biasa, ianya akan hilang atau terhakis, tetapi tidak. Ianya kerana pil ubat sebegini akan hancur hanya di dalam badan manusia kerana badan kita mempunyai asid yang boleh melarutkan pil ini. Jika dalam saluran paip, ia adalah air biasa dan jika ianya pecah dan bercampur dengan air biasa, air tersebut akan tercemar kerana sifat ubat berkenaan mempunyai tarikh luput yang tersendiri. Itu sebab dala arahan ubat-ubatan yang diberikan oleh pihak kesihatan mengarahkan kita untuk memulangkan semula ubat terutamanya pil sebegini untuk dilupuskan dengan cara yang betul, bukan dengan membuangnya ke dalam singki atau lubang tandas.

Kredit penghargaan gambar: Bright Side


7 Cara Untuk Selesaikan Masalah Saliran Bilik Air Tersumbat Tanpa Perlu Panggil Tukang Paip

Sebab itu, kebiasaanya pemilik akan memanggil tukang paip untuk menyelsaikan masalah ini. Tapi, tahu je lah harga tukang paip ni. Kalau dapat jenis berlesen mahu diketuk RM300 terus. Anggaplah itu sebagai penyelesaian terakhir anda. Impiana sarankan anda lakukan 7 penyelesaian mudah ini terlebih dahulu. Jika ke semua langkah gagal, barulah pilihan yang ke-8 iaitu dengan memanggil tukang paip

1. Curah air panas
Curahkan air panas terus ke dalam lubang saliran bilik air anda. Lakukan beberapa kali. Sebaiknya, sehingga air yang dicurah terkeluar semula dari saliran lantai. Jika ini berlaku, segara pam. Jika tiada air bertakung, ini menunjukkan saliran anda tidak tersumbat lagi

2. Guna pum getah atau plunger
Ini antara peralatan wajib setiap kali berhadapn dengan masalah sinki atau saliran tersumbat. Namun, tak semu menggunkannya dengan kaedah yang betul. Untuk memastikan tekanan cukup untuk mengepam saliran yang tersumbat, sapu kan sedikit petroleum jelly atau vasellin pada mulut getah.

3. Cuka dan baking soda
Tuangkan satu cawan baking soda dan 1 cawan cuka terus ke dalam lubang saliran yang tersumbat dan biarkan 1 jam. Selepas itu, tuangkan air panas beberapa kali. Jika air masih bertakung, pumkan dengan menggunkan plunger

4. Tarik bahan yang tersumbat dengan tangan
Jika ke tiga- tiga kaedah tadi masih gagal. Nampaknya anda tiada pilihan dengan menarik sendiri bahan yang tersumbat di dalam saliran. Jika tangan anda tidak muat atau tidak sampai menarik bahan yang tersumbat. boleh terus langkah ke-5

5. Hook (pencangkuk saliran)
Jika tangan anda gagal mencapai bahan yang tersumbat di dalam saliran, boleh dapatkan pencangkuk saliran dari kedai. Namun, pencangkuk saliran mempunyai jarak yang terhad. Jika masih tidak sampai, boleh cuba menggunkan plumber’s snake

6. Plumber snake
Plumber snake sama seperti plumber hook, beranya ia mempunyai jarak yang lebih jauh untuk dicapai. Tambahan, plumber snake disertakan dengan sistem menggerudi menual di mana ia dapat menyelinap di dalam bahan yang tersekat. Ini lebih memudahkan anda untuk menarik keluar bahan yang tersumbat di dalam saliran

7. Menggunakan bahan kimia
Terdapat pelbagai produk di pasaran yang dikhaskan untuk menyelesaikan masalah saliran yang tersumbat. Namun, keberkesanannya bergantung kepada produk yang digunakan. Tambahan, anda perlu berhati-hati ketika menggunkan bahan kimia ini. Khuatir mengancam keselamatan dan kesihatan anda. Namun, tiada satu pun yang dapat dibuktikan bereksan. Ini kerana, penyelesaian saliran bilik air yang tersumbat dengan menggunkan kimia hanya bersifat sementara dan akan berulang.

8. Panggil tukang paip
Jika kesemua cara di atas masih gagal, langkah terakhir adalah dengan memanggil tukang atau juru paip. Tanya dulu tafsiran harga bagi kerosakkan yang berlaku takut nanti anda akan terkejut dengan resit yang diberi tukang paip selepas selesai lakukan tugas. Walaupun hanya membuang atau mengeluarkan bahan yang tersumbat dengan menggunkan plumber snake, si tukang paip boleh mengenakan harga ratusan.

Sumber: https://dengarden.com

Pernah tak dengar ungkapan, kalua nak tengok kebersihan seseorang tu, tengok bilik air nya” kenapa ye? Sebab bilik air lah tempat kita membersihkan diri. Kalau bilik air pun kotor, macam mana kebersihan diri pula. Walaupun dah dicuci hari-hari, dan bilik air sentiasa dalam keadaan bersih, ada beberapa perkara yang anda lupa untuk bersihkan. Antaranya:

Sebenarnya, ada sebab kenapa mangkuk tandas duduk dilengkapi dengan penutup. 60% responden tidak menutup mangkuk tandas mereka ketika mengepam (flush). Tabiat ini menyebabkan partikel air dari proses flush tadi akan terpercik keluar dari mangukuk dan mungkin terkena pada bahagian-bahagian lain di dalam tandas seperti berus gigi, sabun dan sebagainya. Menurut kajian dari Dr. Charles Gerba, bakteria yang terbebas boleh berada diudara agak lama sebelum menjumpai habitat yang sesuai. Oleh itu, jika anda seorang yang mementingkan kebersihan, pastikan menjadikan ia sebagai amalan

Mungkin anda rasa kaedah ini dapat menghindari berus gigi yang digunakan dari tercemar dengan bakteria. Hakikatnya, apabila berus gigi yang telah digunakan dan masih basah disimpan terus di dalam bekas bertutup ia lebih menggalakkan pembiakkan bakteria. Ini disebabkan, kondisi berus yang masih lembap ketika disimpan tidak dapat kering sepenuhnya dan menjadi habitat terbaik pembiakkan bakteria

Memang memudahkan anda bersolek jika barang make-up disimpan di dalam bilik air. Sebab itu, ada yang mengambil keputusan menyediakan bekas simpanan barang make-up di dalam bilik air. Sebenarnya, barang make-up anda tak kiralah lipstick atau berus tak sesuai disimpan di dalam bilik air. Kondisi bilik air yang lembap akan menggalakkan pembiakkan bakteria pada barang make-up anda walaupun disimpan di dalam bekas yang bertutup. Hal ini juga akan menyebabkan barang make-up cepat rosak.

Selagi tak lunyai, berus atau penyental badan akan digunakan. Silap tu, lagi kerap anda menggunkannya, lebih kerap ia perlu diganti. Ini disebabkan tekstur penyental yang berserabut terutamanya yang diperbuat dari serat petola menjadi habitat sempurnan bagi bakteria

“Good rule of thumb” tuala perlu dicuci atau ganti setiap lepas 3 kali digunakan. Itu pun jika anda sidai selepas digunakan. Tapi, jika anda sekadar sangkut atau gantung tuala, kondisinya yang lembap akan menggalakkan pembiakkan bakteria. Sebab tu, tuala mudah bertahi lalat

Jika bilik air anda dilengkapi dengan sistem pengudaraan tak kialah jenis kipas, tingkap atau sebagainya, pastikan ia sentiasa dibuka ketika anda menggunkannya dan 15-20 minit selepas. Ia bagi memberi peluang untuk mengurangkan kadar kelembapan di dalam bilik air dengan kadar segera

Ini lagi satu masalah yang ramai abaikan. Ada yang dah bertahi lalat jadinya. Sebaiknya, shower curtain perlu dicuci setiap bulan. Kalau malas sangat, cari je shower curtain jenis mudah dicuci menggunkan mesin basuh

Mesti ramai buat tabiat membawa HP ke dalam bilik termenung kan? Sedar tak ia mudah menjadi tempat pencemaran bakteria. Walaupun anda mencucui tangan usia membuang, ada tak HP tersebut di cuci. Tak kan? FIKIR-FIKIRKAN

Sumber: https://www.goodhousekeeping.com

Rumah bujang cantik, memang dah biasa dengar. Macam mana pula dengan rumah si dara? Perlukan belanja yang besar? tak lah, si dara Nur Diyana buktikan walaupun seorang pelajar, kediaman bujang dapat diindahkan dengan bajet hanya RM 216.92 merangkumi bilik, tandas dan dapur.

saya make over sorang je dapur,tandas dan bilik rumah bujang saya ni, barang semua murah-murah sahaja. Maklumlah saya student kan tak mampu nak beli barang mahal, pada saya kemas dan bersih dah cukup.

Jadi #dekorasibajet utk dapur ni total RM 101.92. Harga barang & di mana saya beli ada tulis kat satu gambar tu ?
untuk tandas pulak rm 56.00 sahaja ..

Oh alang2 tu sy masukkan jugak macam mana saya make over bilik kusam saya kepada konsep minimalist & almari lama yang sy balut dgn wallpaper .. Jumlah perbelanjaan utk bilik cuma RM 37(cat 7 liter jenama acristar) dan RM 22(wallpaper)… Total RM 59 ?..

Jumlah keseluruhan :
Dapur + tandas + bilik = RM 216.92

SEBELUM SELEPAS

Table top tu saya balut dengan wallpaper PVC kaison, bukan plain tau, ada corak timbul. Mungkin sebabkan PVC dia nampak kilat lah.

Langsir / tirai tu saya guna 2 keping tmasuk yang bawah sinki, beli kat daiso. Penyangkut bulat tu memang dah ada skali dalam paket tu ye. Rod boleh laras panjang tu pulak saya beli kat super 99 serdang , RM 3.99 setiap satu, saya guna 3 batang . Saya sangkut rod tu guna penyangkut baju kecil tu je, lekatkan dengan hot glue gun bagi kuat

tiles tu sticker beli kat eco shop 1 plastik ada 6 keping baru rm 2.12 , saya beli 3 plastik

Sengaja sy biarkan dinding merah tu kaler asal , nak nampakkan kelainan

Bajet deko dapur yang tak tulis tu, saya dah lama ada barang tu , jadi saya listkan apa yang dibeli sahaja

Kita transform almari ni , nampak mahal kan padahal bajet bawah 30

Dah puas tonyoh tak hilang juga soap scum jadi kita guna wallpaper pvc (kalis air kalis haba) sama macam kat dapur tapi kali ni warna hijau sbb nak sama dengan lantai dan dinding asal. Lumut-lumut tu dah jirus chlorin , sental , tunggu kering dan cat

SEBELUM

Wallpaper satu roll x habis , langsir dari alas meja eco shop yang dilipat dua , sangkut dengan penyangkut baju

Plag dari eco shop rm 2 setiap satu , lampu kaktus dari Kaison rm 9.90 dengan syampoo free bawak balik time tido hotel

Mesin basuh tak semestinya selalu digunakan untuk membasuh maksudnya ia sedia bersih. Ada bahagian-bahagian tersembunyi yang anda tidak perasan dah mula naik kulat atau lumut terutamanya pada bahagian tiub.

Ada sesetengah mesin basuh baju disediakan program untuk mencuci tiub atau dram. Namun itu bukanlah jaminan kepada kebersihan bahagian-bahagian yang tersembunyi. Ini kan pula bagi mesin basuh yang tiada option tersebut. Habis, macam mana nak cuci mesin basuh? takkan perlu tanggalkan setiap bahagian untuk mencuci?.

EH! tak perlu susah-susah. Kita ikut sahaja langkah yang telah disediakan oleh perkongsian sahabat kita di laman facebook. Radi apiz hanya guna dua bahan mudah sahaja untuk mencuci mesin basuhnya. Dan yang paling penting, tak perlu dibuka drum atau mana-mana bahagian. Lakukan seperti cucian baju bisa.

Sejak pakai mesin basuh baru, ni la pertama kali saya cuci. Setahun lebih jugak la saya beli mesin ni. Akhir-akhir ni bila cuci baju ada keping-kepingan habuk melekat pada baju. Jadi, saya google la cara-cara nak cuci mesin basuh. Pagi tadi saya try buat. Memang puas hati tengok keladak-keladak mesin tu keluar. Guna 2 bahan je iaitu cuka dan baking soda. Moga bermanfaat.

Bahan-bahan:
300ml Cuka
200gm Baking soda

Cara-cara:

1. Buka penapis ni dan cuci bersih. Kemudian pasang semula.

2. Masukkan baking soda di ruangan sabun. Kalau tak ada, boleh tabur terus dalam drum

3.Masukkan cuka di ruangan sabun. Campuran ini akan menghasilkan buih

4. Pilih program tube clean. Kalau yang tak ada boleh guna cucian biasa dan aras nya maximum

5. Biarkan proses berlangsung seperti biasa

6. Keladak dari dinding drum atau tube mula kelihatan

7. Lakukan beberapa kali bilasan sehingga semua keladak terperangkap di dalam penapis dan buangkanya


Tip Bijak Pilih Bentuk, Saiz dan Design Karpet Untuk Kediaman Anda Supaya Sepadan

Memilih warna permaidani yang sesuai dengan ruang memang sangat penting. Sekiranya pilihan warna yang salah ia mampu mencacatkan pemandangan ruang tamu anda. Ikuti tip ini untuk memilih warna permaidani yang sesuai.

+ Untuk ruang kediaman yang minimalis anda boleh memilih permaidani dengan warna menarik tetapi tidak perlu terlalu banyak motif.

+ Pilih satu warna permaidani sahaja untuk menghadirkan kesan ruangan yang sudah terasa penuh atau banyak perabot.  Namun untuk ruang yang lapang dan kelihatan kosong, anda boleh memilih permaidani dengan kombinasi warna yang bersesuaian.

+ Pilih warna permaidani yang sesuai dengan fungsi ruang. Seperti ruang bilik tidur anda boleh memilih warna yang lembut dan mampu memberikan keselesaan.

+ Untuk ruang tamu, pilih warna permaidani yang mampu membangkitkan suasana ruang. Anda boleh membandingkan warna permaidani dengan reka bentuk sofa, jika sofa bermotif anda boleh memilih permaidani jenis polos dan sebaliknya jika sofa anda tidak bercorak.

+ Untuk menampilkan kesan yang teduh pada ruangan anda boleh memilih warna neutral dengan tekstur yang halus dari bulu-bulu permaidani.

+ Pilih warna yang mampu mencerahkan dan menyerlahkan suasana sebuah ruangan. Misalnya, warna hijau, emas, ungu ataupun warna hitam dan putih.

Idea Dapur Pulau di negara Barat sudah lama dipraktikkan, tetapi di Malaysia masih ramai yang tidka berani untuk mencuba idea ini. Mungkin kerana faktor harga atau kekangan ruang menyebabkan elemen ini dilupakan. Itu bukanlah isu sebenarnya, apa yang anda perlukan adalah, ukuran saiz dapur yang tepat dan jenis dapur island yang sesuai mengikut kemampuan anda. Di sini IMPIANA senarikan beberapa jenis dapur pulau yang sesuai dan praktikal untuk memberi idea kepada anda semua.

2 Jenis utama Dapur Pulau

Terdapat dua jenis kounter pulau iaitu kounter pulau kekal (fix island kitchen) dan kounter pulau mudah alih (mobile/cart wheel island kitchen). Kebanyakan akan memilih untuk memasang  kounter pulau jenis kekal kerana ianya lebih mudah untuk dijaga berbanding jenis mudah alih. kaunter pulau mudah alih menjadi pilihan terutamanya buat anda yang mempunyai kekangan ruang. Namun, setelah digunakan posisikan kounter pulau mudah alih anda di kawasan yang bersesuaian.

Rekabentuk separa bulat (semi circle island kitchen)

Jika anda mementingkan aspek keselamatan di dapur, pilihan rekabentuk separa bulat adalah yang paling sesuai. Ia tidak berbucu serta runcing di bahagian hujung serta boleh mengelakkan dari berlakunya kemalangan semasa anda sedang sibuk memasak di dapur. Mungkin ianya tidak terjadi kepada anda, anak anda atau orang lain pasti menjadi mangsa.

Tambahan Unit gantung

Sudah memilik sebuah unit dapur pulau sudah cukup membuatkan dapur anda nampak moden dan elegan, tetapi tahukah anda jika disertakan sekali beberapa perkakas yang bergantung di atasnya, design dapur anda nampak lebih meletup berbanding biasa. Pertama, tambah hud sedutan udara dibahagian atas dapur (jika ada) untuk menyedut segala asap makanan atau pasang bar untuk dapatkan ruang pengstoran ekstra. Bar ni boleh lah jadi tempat anda sangkutkan kuali, serta pan

Kepelbagaian fungsi

Kitchen Island dicipta untuk pelbagai kemudahan di dapur daripada hanya digunakan sebagai tempat makan serta penyediaan bahan masakan, ia terus dimajukan dengan fungsi lain seperti gabungan antara meja makan dan ruang simpanan (mempunyai rak dan laci), meja makan dan singki, akhir sekali, gabungan tiga komponen iaitu, singki, dapur memasak dan meja makan.

Pulau Kabinet

Cabinet Island seperti ini direka khas untuk simpanan pelbagai barangan di bahagian dapur selain daripada storan di atas kabinet. Selalunya island sebegini dilengkapi dengan ruang simpanan yang lebih luas berbanding di kabinet dapur. Di bahgian atasnya, permukaan padu seperti granit, marmar atau solid surface menjadi pilihan. Ini kerana, permukaan atas kounter pulau ini perlu padu untuk membolehkan anda berkerja dengan selesa. Adalah molek untuk anda letakkan sekali beberapa suis elektrik untuk memudahkan tugas anda di dapur.

Kabinet Pulau Dua Tingkat

Rekaan ini kebiasaanya menjadi pilihan restoran dan kafe. Seperti kabinet pulau pelbagai fungsi, bahagian santapan di tinggikan sedikit untuk mengurangkan konflik antara fungsi yang berbeza.

Warna dan kehidupan manusia sememangnya tidak dapat dipisahkan. Minat dan perspektif setiap individu terhadap warna juga berbeza-beza bergantung kepada latar belakang, asal-usul, budaya, status ekonomi dan warisan. Memilih warna untuk pakaian dan pelbagai barangan peribadi tidaklah sesuakr memilih warna cat untuk kediaman. Ini kerana tersalah memilih warna cat, maka tidak mudah untuk menukarnya kerana faktor kos, tenaga dan masa juga perlulah diambil kira. Oleh itu sebelum memilih warna cati untuk kediaman, kenali rahsia warna ini dengan personaliti anda secara lebih dekat.

Hitam, kini menjadi salah satu pilihan warna yang digemari ramai. Boleh dikatakan, ramai yang menyukai dengan warna selamat. Ini kerana, warna hitam boleh diletakkan di mana-mana sahaja, termasuklah dengan sentuhan hiasan rumah. The Edge ini, disarati warna hitam yang menjadikan rumah ini menjadi menarik. Dari segi dindingnya hinggalah ke sofanya, boleh dikatakan semuanya warna gelap.  Akan tetapi, warna gelap diletakkan, tidaklah semuanya hitam sejenis. Ada yang hitamnya cerah, hitamnya gelap gelita dan juga hitam sederhana. Warna putih juga ada walaupun sedikit demi tidak menampakkan kebosanan dalam rumah ini. Didalam rumah ini, juga ada dipasang lampu-lampu di atas seperti lampu studio atau lampu spotlight yang lagi mengeluarkan cahaya yang kecil untuk menampakkan kemewahan dan kecantikkan rumah ini dengan warna hitam.

Demi mengelakkan dari dihalang oleh bentuk sudut pelik ruang, rumah ini menggunakannya sebagai kanvas kosong untuk bereksperimen dengan bentuk dinamik, yang membantu mereka membuat penghuni berasa selesa. Untuk mengimbangi ruang antara Ruang Legar pendek dan Ruang Tamu, dinding TV telah dibelah dengan betul. Untuk menjadikan kabinet TV kelihatan lebih kecil, jubin besar seperti batu diletakkan di dinding, dan kabinet tegak minimalis dengan laci terletak di atas lantai. Di dapur, ia memilih untuk mendedahkan dan menyepadukan kedua-dua dapur dan ruang makan melalui bukaan percikan belakang, membenarkan cahaya semula jadi masuk dan mencipta pantulan cermin pada singki dan ketuk.

Tidak lupa juga pada ruangan bilik tidur yang kelihatan begitu megah dan mewah dengan kecantikkan warna hitam yang bermacam-macam corak. Pembentukkan yang seperti pulau itu dicipta dengan niat untuk menyambut dan bercakap. Batang keluli hitam langsing menyokong jisim bahagian atas, memberikannya rupa terapung. Falsafah reka bentuk dibawa ke dalam Bilik Tidur Utama, yang direka untuk berasa seperti tempat persembunyian dari seluruh rumah. Nada kelabu yang diletakkan di atas lantai kayu pepejal semula jadi mewujudkan suasana santai untuk tidur.

Jadi, secara konklusinya, rumah ini amatlah menarik dan ia memang direka cipta bentuk-bentuk dan warna hanya untuk kesemua peminat atau penggemar warna hitam.


Wah, Mudahnya Cat Dinding Guna Roller Ajaib!

Anda perlukan:-

Set roller cat pintar

Cat jenis water based (mengikut warna pilihan)

Pita pelekat

Kayu kecil

Berus cat kecil

Langkah-langkah:-

1.Tampal pita pelekat pada dinding mengikut corak geometri yang dipilih.

2.Kacau rata adunan cat dengan kayu kecil untuk memperoleh sapuan yang sekata.

3.Tuangkan cat ke dalam bekas kecil.

4.Buka penutup atas bekas roller cat pintar.

5.Tuangkan cat ke dalam bekas tersebut dan tutup rapat penutupnya. Tuang separuh penuh.

6.Pasangkan rod aluminium pada roller cat pintar mengikut kesesuaian dan ketinggian dinding.

7.Mulakan sesi sapuan cat untuk lapisan pertama dan biarkan ia kering seketika.

8.Kemudian, teruskan dengan sapuan cat untuk lapisan kedua bagi menghasilkan kemasan sempurna

9. Setelah cat benar-benar kering, tanggalkan pita pelekat dengan perlahan-lahan.

Pada asalnya kotak-kotak tanaman yang dibina bertujuan menjadi tapak tanaman sayur. Daripada beberapa kotak yang dibina, tinggal lagi satu sahaja kotak tanaman yang masih tidak ditanam. Jadi, pasangan kepada 3 orang anak ini berhasrat untuk jadikan kotak tanaman yang masih kosong ini sebagai kotak untuk “herbs garden” mereka.

Namun sedikit berbeza, “herbs garden” yang dibina berkonsepkan “fairy garden” atas permintaan anak-anak, kata pemilik.

Maka bermula lah rancangan membina sebuah fairy garden yang dikelilingi dengan tanaman herba jenis renek. Peringkat awal pembinaan sebuah plan perancangan di majukan. Untuk jadikan rekaan fairy garden ini lebih menarik, pemilik merancang untuk membina sebuah air terjun mini di sudut kotak tanaman.

Namun kami tidak mempunyai peruntukkan modal yang banyak. Jadi, kami merancang sebuh air terjun mini yang menggunakn tenaga solar untuk menjana keseluruhan sistem dengan beberapa bantuan peralatan yang lain. Tambah pemilik

Untuk Panel solar, pemilik telah menggunakan:
5V Submersible pump
6V 3amp Solar Panel
4-20V to 5V Step Down Voltage Regulator

Untuk menyimpan bahagian regulator solar, pemilik telah menggunakan bekas makanan yang dilubang pada bahagian kanan dan kiri. Satu bahagian lubang bersambung dengan solar panel yang berada di permukaan. Manakala lagi satu bahagian bersambung dengan pump. Elak lubang yang ditebuk dari dimasuki air. Gam lilin digunakan sebagai penutup dan ia diletakkan bersebelahan dengan bekas takungan.

Bahagian kolam takungan, pemilik telah menggunkan bekas makanan yang lebih besar dan lebar. Lubang di gali muat-muat untuk meletakkan bekas makanan tersebut. Sebelahnya pula bekas yang menyimpan cip solar. Batu-bata dan tanah di gunakan untuk membentuk dasar air terjun.

Bahagian kolam dilapiskan pond liner bagi mengelak kehilangan air serta batang paip bersaiz 2″ menjadi laluan untuk air naik ke bahagian puncak air terjun. Lantai permukaan air terjun juga di letakkan pond liner dan lebihan nya di masukkan ke dalam bekas makanan yang berfungsi sebagai kolam takungan. Sekeping jaring di letakkan pada permukaan kolam takungan bagi mengelak batu atau bendasing masuk ke dalam takungan kerana ia boleh menjejaskan pam.

Selesai membentuk keseluruhan dasar air terjun, baru lah batuan disusun mengikut cita rasa pemilik. Untuk lebih menarik, beberapa ornamen dan tanaman penutup serta renek di padankan. DAH SIAP.

Jika anda memiliki sejumlah pokok berbunga, apa kata wujudkan kelainan dengan menjadikan ia sebahagian cut flower yang boleh dijadikan hiasan di sudut kediaman anda. Contohnya anda boleh menjadikan kuntuman mawar, bunga kemboja dan lain-lain lagi menjadi elemen hiasan dalam pasu hiasan bersaiz kecil, sebagai penyeri meja kopi ataupun ketika menghidangkan minum petang. Memaksimumkan fungsi tumbuh-tumbuhan di taman bukan sahaja menjana kreativiti sebagai pemilik taman tetapi dalam masa yang sama ia mampu menyerlahkan rupa terbaik tanaman dalam setiap aspek kehidupan sehari-hari.

Kaedah Mengekalkan Kesegaran Cut Flower

Pengawet Bunga (floral preservatives)

Cara Mengendalikan Cut Flower

DIY Langsir Eyelet Guna Kain Jersey RM 2.50, Jimat Dan Cantik. Tahun ni raya lebih meriah selepas 2 tahun kita berada dalam tempoh pandemik. Peralihan negara ke endemik membolehkan lebih banyak industri di buka dan dari beratus-ratus SOP bagi setiap bidang, sekarang hanya tinggal 1 je. Ini bermakna, kita boleh pulang ke kampung dan menjemput ahli keluarga dan sahabat handai untuk beraya ke rumah.

Apa lagi, ayuh kita bersiap. Sudah pasti, elemen penting selepas 2 tahun tidak ditukar adalah langsir. Apa kata nak jimat berganda, anda DIY sendiri je langsir eye lete. Tak susah pun. Nurul Shahida tunjuk caranya.

Kain jenis jersey (RM2.50 semeter beli dekat kedai langsir. Saya beli sekayu ada 67 meter = RM167)
Ring (beli di Shopee (RM30/100 pcs )

Cara pasang ring

1. Selepas jahit tape pada langsir, buat ukuran untuk pastikan kedudukan ring sama antara satu sama lain.
Ukuran saya 60 inci jadi boleh dapat 10 ring. 60 ÷ 10 = 6 inci. Jadi jarak antara lubang ring 6 inci.
2. Selepas itu buat ukuran ring, bulatkan ring ikut dari bahagian dalam. Kemudian gunting bulatan.
3. Dah siap ada bulatan, pasang ring. Letak atas bawah lepas tu tekan saja. Senang kan.
Jarak hujung kiri dan kanan langsing pula 6 ÷ 2 = 3 inci. Jadi jarak antara kiri kanan hujung tu 3 inci. Dah siap langsir eyelet.


3 Cara Untuk Kawal Masalah Daun Kerinting Dan Buah Tak Menjadi Pada Pokok Cili Yang Berpunca Daripada Thrips

Pokok cili antara tanaman yang rumit dan kerap di ancam perlbagai penyakit tidak kiralah berpunca daripada serangga, kulat dan virus. Tapi bila dah kena jangkitan virus, apa pun tanaman tidak mudah dirawat. Lebih baik musnahkan sahaja daripada berjangkit ke tanaman laian. Masalah kerinting daun memang paling digeruni oleh petani dan pekebun cili. Selain berpunca daripada virus CMV (Cucumber Mozaic Virus), masalah kerinting daun pada pokok cili juga boleh di sebabkan oleh serangga halus yang dipanggil thrips.

Thrips menyerang hampir semua jenis tanaman. Kebiasaanya, thrips jenis Parvispinus yang akan menyerang pokok cili. Ia akan menyerang bahagian daun terutamanya di bahagian pucuk, kudup bung, bunga dan buah. Daun yang dierang thrips akan merekot atau kerinting. Terdapat juga bahagian yang telah lama menjadi habitat thrips akan bertuakr menjadi coklat.

bagi buah yang diserang thrips pula akan rosak dan berbentuk tidak sempurna. Paling teruk, buah akan gugur sebelum sempat dituai. Hal ini berlaku disebabkan oleh masalah penyakit sampingan di mana kulat mula wujud di bahgain bekas serangan thrips.

PEMBASMIAAN SECARA MEKANISMA
Menggunakan benih yang bersih, rumah semaian yang tertutup. Tanaman yang diserang segera dicabut dan dibakar untuk mencegah penyebaran.

PEMBASMIAN SECARA KIMIA
Lakukan semburan pada tanaman dengan racun serangga dengan bahan aktif IMIDACLOPRID. Aturan semburan dan dos haruslah mengikut pengilang yang menghasilkan racun tersebut. Sediakan 2 atau 3 jenis racun untuk digunakan secara selang seli bagi mengelakkan rintangan racun pada serangga.

PEMBASMIAN SECARA ORGANIK
Tumbuk 5 ulas bawang putih, bawang merah, lengkuas, dan halia. Rendam dalam 10 liter air yang dicambur 20 ml sabun cecair. Tapiskan dan boleh digunakan untuk semburan pada semua bahagian pokok.

Banyak khasiat dan kegunaan bunga kantan ni kalau anda nak tahu. Di Malaysia, bunga kantan sering digunakan di dalam masakan seperti digunakan untuk pembuatan laksa dan digunakan secara tradisional untuk merawat beberapa penyakit.

Tahukah anda bahawa bunga kantan juga mempunyai pelbagai kelebihan terhadap kesihatan.

1. Bersifat anti tumor

Terdapat satu kajian telah dijalankan di Malaysia dengan tujuan untuk mengasingkan komponen yang bersifat anti tumor dan sitotoksin dari bunga kantan. Kajian ini menemukan bahawa ekxtrak CHCI dan MeOH dari bunga kantan mempunyai sifat anti tumor yang tinggi di mana ianya mempunyai kadar pencegahan yang tinggi.

2. Mengawal paras kolesterol

Bunga kantan mempunya kandungan serat yang tinggi. Kandungan serat di dalam bunga kantan yang dikeringkan boleh mencapai sehingga 17%. Di dalam pengawalan paras kolesterol, salah satu aspek yang perlu dititik beratkan adalah pengambilan serat di mana serat dapat membantu untuk menurunkan paras kolesterol tidak baik di dalam badan.

3. Bersifat anti mikrob

Kajian telah menemui bahawa terdapat beberapa komponen bunga kantan seperti daun yang mempunyai sifat anti mikrob dan anti kulat. Hal ini kerana bunga kantan mempunyai kandungan flavonoid, dan fenolik yang tinggi. Komponen-komponen ini mampu untuk merosakkan sel membran mikroorganisma tersebut.

4. Bersifat anti oksida

Selain bersifat anti tumor dan anti oksida, Bungan kantan juga terbukti mempunyai sifat anti oksida di mana ianya berpotensi untuk mengurangkan radikal bebas di dalam badan dan mencegah kerosakkan sel. Hal ini sekali lagi kerana kandungan flavonoid dan fenolik di dalamnya.

5. Mengawal paras gula

Bagaimana bunga kantan dapat mengawal dan mencegah hiperglisemik? Bunga kantan dapat menghalang sejenis enzim lalu melambatkan penyerapan karbohidrat dan mengurangkan kadar penyerapan gula. Hal ini akan membantu untuk menurunkan paras gula di dalam darah.

6. Mengurangkan paras asid urik

Satu kajian terhadap haiwan telah dijalankan dan ianya terbukti bahawa ekstrak bunga kantan dapat mencegah peningkatan asid urik di dalam darah. Ini kerana terdapatnya kandungan polifenol, flavonoid dan saponin yang tinggi di dalamnya yang mencegah kenaikkan paras asid urik.

7. Baik untuk kesihatan kulit

Satu kajian telah dijalankan untuk mengkaji kesan ekstrak bunga kantan ke atas kesan pencerahan dan anti penuaan kulit. Kajian mendapati bahawa pemakaian losyen yang mengandungi esktrak bunga kantan menunjukkan pencerahan kulit yang signifikan dan mengurangkan kedutan pada kulit peserta.

8. Menghilangkan bau badan

Bagi ibu-ibu yang baru sahaja melahirkan, daun bunga kantan sering digunakan secara tradisional semasa mandi untuk menghilangkan bau badan. Kaedah ini tidak terhad kepada ibu-ibu yang melahirkan sahaja, kita juga boleh menggunakan bunga kantan untuk mengatasi masalah ini

9. Merawat sakit telinga

Tahukah anda bahawa bunga kantan dapat digunakan secara tradisional untuk merawat sakit telinga? Air rebusan bunga kantan boleh dititiskan ke dalam telinga selama beberapa kali untuk merawat masalah tersebut.

10. Merawat luka

Selain itu, daun bunga kantan juga digunakan secara tradisional untuk merawat luka pada kulit badan. Caranya dengan meletakkan bunga kantan di kawasan-kawasan yang luka untuk merawat luka tersebut. Kandungan anti mikrobnya juga mampu untuk mencegah jangkitan pada kawasan luka.

Konklusinya, bunga kantan bukan sahaja boleh digunakan sebagai penambah rasa dan penyedap makanan, malah ianya terbukti mempunyai pelbagai kelebihan lain terhadap kesihatan tubuh badan. Oleh itu, marilah kita bersama-sama terus mengamalkan pengambilan ulam-ulaman tradisional untuk kesihatan tubuh badan.

Banyakkan kelebihan bunga kantan ni, kalau dah beli bunga kantan simpan dalam peti sejuk mesti lebam dan dah tak cantikkan. Boleh cara ini untuk bunga kantan tahan lebih lama. Katanya kalau simpan bunga kantan dengan cara macam ni boleh tahan 6 bulan.

Berlandaskan keinginan kuat membina taman walaupun mempunyai tanah kecil, seorang pemilik rumah teres lot tengah iaitu Mohd Syukur Sahim, yang merupakan seorang tenaga pengajar dalam bidang lukisan kejuruteraan di salah sebuah kolej vokasional, telah . Minat yang mendalam terhadap bidang seni bina mendorong pemilik untuk mereka bentuk laman kediaman sempit agar tampak lebih menarik. Ruang sempit berilhamkan tropika digarap oleh pemilik dengan indah dan pasti memukau mata sesiapa sahaja yang bertandang ke rumah ini. Pemilik juga pernah terlibat dengan beberapa pertandingan dekorasi landskap mewakili kolej vokasional tempatnya bekerja seperti Floria dan telah memenangi beberapa kali pertandingan tersebut untuk kategori yang di wakili.

Melihat kepada pemilihan elemen softscape dan hardscape yang ditonjolkan pemilik, jelas kelihatan sentuhan tropika iaitu konsep yang ditekankan oleh pemilik dalam reka bentuk tamannya. Pemilik bijak memilih konsep dan penggunaan elemen-elemen landskap yang bersesuaian dengan iklim persekitaran di samping mewujudkan kehijauan pada ruangan  sempit ini.

Menurut pemilik, “ Minat saya terhadap dekorasi dan bidang seni bina ini memang telah bercambah seawal usia muda dan pernah memegang cita-cita bergelar seorang arkitek satu masa nanti. Oleh sebab itu, segala minat telah di semai untuk menghiasi laman rumah yang sempit ini demi kepuasan diri,” kata pemilik lagi.

Laman yang telah diusahakan dan dibina sendiri oleh pemilik sejak dari tahun 2010 telah mengalami beberapa fasa perubahan seperti penambahan elemen kejur dan pertukaran spesies tumbuhan. Pemilik gemar menggunakan elemen-elemen kejur yang diperbuat daripada bahan semula jadi seperti kayu, buluh dan bolder stone yang dikumpul atau diperoleh ketika melakukan aktiviti beriadah seperti di dalam hutan. Terdapat juga elemen kejur yang dibeli oleh pemilik dari kedai-kedai menjual barangan hardscape di sepanjang green lane Sungai Buloh.

Laman tropika ini mengetengahkan elemen hardscape yang unik untuk mewujudkan kelainan dan reka bentuk tersendiri. Kreativiti pemilik terserlah dengan penggunaan kulit kayu dan keratan dari dahan pokok yang di jadikan sebagai pasu. Terdapat juga kayu hanyut yang di jadikan sebagai sculpture bagi menampilkan lagi keunikan kepada reka bentuk laman ini. Kayu hanyut mempunyai tekstur urat kayu yang jelas dapat menonjolkan nilai arkitektural tinggi, di samping bentuknya yang melengkung menyerlahkan lagi keistimewaan kehadirannya di laman ini.

Tidak semua tanaman outdoor boleh dijadikan sebagai pokok interior kediaman. Kali ini IMPIANA kongsikan jenis pokok outdoor yang boleh dijadikan hiasan di dalam rumah.

Tahukah anda terdapat beberapa spesies tanaman luar yang boleh hidup dengan subur di dalam kediaman?. Ia bukan sahaja mencantikkan ruang dalaman malahan mampu membekalkan udara segar dan mendinginkan kediaman anda. Ada di antaranya mampu menghasilkan bunga sepanjang tahun jika diletakkan di dalam kediaman. Lima tanaman luar yang mampu hidup segar di dalam kediaman adalah:

Begonia: Begonia mempunyai beberapa varieti yang menghasilkan bunga dan daun berwarna. Secara khususnya, Begonia rex adalah antara tanaman outdoor yang sesuai diletakkan di dalam kediaman kerana warna, corak dan tekstur yang unik.

Caladium: Caladium memerlukan full shade jika diletakkan di luar. Manakala jika di jadikan tanaman indoor, Caladium memerlukan sedikit cahaya.  Warna, corak dan saiznya yang pelbagai memberikan pilihan kepada hiasan dalaman.

Coleus: Coleus gemarkan cahaya matahari dan akan merimbun jika sentiasa di pangkas. Pencahayaan sederhana diperlukan apabila coleus diletakkan di dalam rumah.

Tradescantia: Tanaman ini biasa ditanam luar kediaman. Kebanyakannya lebih gemar cahaya penuh, namun ada di antaranya boleh hidup di dalam rumah. Sebagai contoh, Tradescantia tricolor

Memiliki tumbuhan hijau dalam rumah adalah satu nikmat, ia mampu memberi kita rasa tenang dengan cara yang semula jadi. Tidak kira sama ada besar atau kecil, warna hijau itu mampu memberi ketenangan.


5 ‘Trick’ Menghilangkan Bau Cat Dengan Cepat!

Biarpun teknologi cat tanpa bau atau odorless telah diperkenalkan kepada umum, masih lagi yang merasakan cat menghasilkan bau kurang nyaman kepada ruang terutamanya sewaktu proses pengeringan. Malah, baki cat lama yang hendak digunakan semula juga mengeluarkan bau yang kurang nyaman. Bau cat yang keterlaluan mengakibatkan penghuni ruang merasa mual atau pening. Cuba tip di bawah dan nikmati rasa nyaman dalam ruang berwajah baru anda!

1. AIR & GARAM
Tinggalkan bekas campuran air garam dalam ruangan yang baru dicat dan biarkan selama beberapa jam, bau cat akan perlahan-lahan hilang.

2. JERUK & LEMON
Tinggalkan jeruk dalam bekas terbuka dan hirisan lemon di dalam ruang yang berbau cat, bau cat akan berkurang sedikit demi sedikit.

3. NENAS
Buah ini mampu menyerap aroma cat. Letakkan sejumlah nenas dalam ruangan dan bau cat akan berkurang dan menghasilkan bau segar.

4. SERBUK KOPI & VANILA
Campurkan serbuk kopi dan vanila ke dalam satu mangkuk, letakkan mangkuk tersebut di sudut-sudut ruang yang baru dicaat dan serbuk tersebut akan perlahan-lahan menyerap bau cat tersebut.

5. AIR CUKA
Sifat cuka yang masam akan meneutralkan bau cat. Caranya adalah dengan menuangkan cuka secukupnya ke dalam sebuah mangkuk, dan letakkan mangkuk tersebut ditengah ruangan yang baru dicat.

Almari pakaian sentiasa kemas dan rapi, ada cara dan ‘tertib’ yang kita kena buat. Almari pakaian adalah salah satu keperluan utama dalam sesebuah kediaman. Memilikinya mudah, tetapi untuk menjaganya amat susah terutamanya golongan berkerjaya.

Berikut cara menguruskan almari pakaian agar sentiasa kemas dan tersusun:

GUNAKAN PENYANGKUT PAKAIAN YANG SAMA

Jadikan sebagai tanggungjawab anda untuk memastikan penyangkut yang digunakan adalah sama daripada segi warna, jenis, bentuk dan susunan kepalanya agar ia kelihatan seragam dan sedap mata memandang.

PASTIKAN SEMUA PAKAIAN DIGANTUNG MENGHADAP ARAH YANG SAMA

ASINGKAN PAKAIAN MENGIKUT KOD WARNA

Cipta satu kaedah yang boleh memudahkan anda untuk melihat pilihan warna pakaian yang anda miliki. Cara ini juga dapat mempercepatkan proses suai dan padan dalam memilih konsep pakaian harian.

SEDIAKAN RUANG UNTUK AKSESORI

Aksessori seperti tali pinggang, tas tangan, tali leher dan sebagainya hendaklah diasingkan di satu ruang mengikut kategori dan mudah untuk dijumpai. Gantung tali pinggang pada cangkuk dan susun tas tangan pada rak asing.

SUSUN BAJU DENGAN RAPI

Pelbagai tip melipat baju dengan kemas boleh didapati di internet. Oleh itu, lipat dan susun baju menghadap bahagian yang terlipat untuk memudahkan anda mengeluarkannya daripada laci pakaian kelak. Pastikan juga semuanya tersusun mengikut kod warna. Ini dapat menjimatkan ruang dan juga masa anda dalam proses memilih pakaian.

CIPTA SATU SUDUT UNTUK CAPAI DAN GERAK

Sudut capai dan gerak adalah untuk barang keperluan asas yang anda akan gunakan setiap hari. Contoh termudah untuk wanita ialah peralatan solekan.

Rumah pusaka hampir dijual angkara penyewa, lepas ubah suai terus jadi homestay. Selepas hampir kecewa dengan ujian penyewa dan keadaan rumah, akhirnya kediaman pusaka berubah wajah.

Pemilik kediaman hampir hendak menjual rumah dan tanah pusaka yang milikinya. Lokasi yang jauh untuk berulang alik memandang pemilik kediaman tinggal di Kulim, Kedah manakala rumah dan tanah pusaka pula di Sungai Petani (kawasan kampung tetapi di dalam banda).

Berikut hasil rumah pusaka yang telah diperbaiki kerosakannya. Terus berubah wajah.

Langsir dan tirai adalah kemasan jendela yang paling umum kita lihat digunakan dalam rumah-rumah di Malaysia. Kebanyakan orang juga lebih suka langsir berbanding tirai kerana dengan langsir, lebih banyak gaya serta tekstur yang dapat diterapkan mengikut konsep rumah. Langsir adalah gantungan fabrik bertujuan menyekat atau menghalang cahaya dari masuk ke dalam rumah di samping berfungsi sebagai bidai privasi buat individu di dalam daripada terlihat oleh orang luar. Kadang-kadang langsir juga digunakan sebagai pembahagi ruang seperti pembahagian kawasan perempuan dan lelaki yang kita lihat dalam masjid dan surau. Langsir yang sempurna dapat melengkapkan penampilan keseluruhan kediaman dan dapat membantu mengawal suasana dan aliran cahaya semula jadi ke dalam ruang.

Jika anda sedang berkira-kira untuk memasang langsir baru dirumah, jom ikuti tip IMPIANA ini.

1. Gantung Langsir Pada Ketinggian Yang Tepat

Gantungkan langsir anda sehampir yang mungkin dengan siling untuk mewujudkan ilusi optik yang menjadikan ruang kelihatan lebih tinggi dan luas. Trik ini paling sesuai digunakan di ruang tamu. Kawasan utama ini akan serta merta nampak lebih welcoming dan terbuka untuk menerima tetamu.

2. Panjang Langsir Yang Sesuai Menyentuh Lantai

Langsir yang cantik adalah langsir yang menyentuh lantai. Langsir pendek amat tidak digalakkan kerana akan membuat ruang nampak seperti tidak siap dan janggal.  Terdapat tiga cara langsir anda patut ‘jatuh’ ke lantai dengan cantik dan penuh gemalai :

The Float

The Kiss

The Puddle

3. Pastikan Anda Mempunyai Fabrik Yang Mencukupi

Langsir yang tepat mestilah boleh ditutup dan dibuka dengan mudah tanpa masalah. Jika anda tidak mempunyai fabrik yang mencukupi, langsir anda tidak akan dapat menjalankan fungsinya dengan baik iaitu menghalang cahaya dari luar dan sebagai perlindungan privasi. Ukuran langsir yang baik biasanya 2 atau 3 kali ganda lebar daripada saiz keseluruhan tingkap.

4. Gunakan Fabrik Bersesuaian Dengan Peranannya

Fabrik nipis seperti linen membenarkan lebih banyak cahaya dan tampak lebih kasual, sesuai untuk ruang santai. Fabrik yang lebih berat seperti velvet, akan menghalang cahaya dan memberikan lebih privasi.

5. Jangan Lupa Gosok Langsir Sebelum Digantung!

Malunya jika langsir yang digantung berkedut dan tidak kemas. Jadi pastikan anda tidak lupa untuk menggosok langsir sebelum anda gantungkannya. Barulah nampak cantik dan kemas.

Sudah sedia nak beli langsir baru ke? Jangan lupa rujuk tips yang telah kami kumpulkan ini. Selamat menghias!


TV Ini Mampu Merasuk Anda Ke Dalam Dunia Lain

TV, siapa je yang tiada TV dirumah. TV ini lah yang selalu hiburkan kita dengan cerita-cerita yang menari. TV Pintar sudah tersedia pada kadar yang berpatutan daripada pelbagai pengeluar terkemuka pada masa kini. Melalui koleksi TV pintar terhebat yang tersedia, anda mungkin mengalami pelbagai media hiburan serta fungsi yang menarik.

Pada hakikatnya, TV pintar kini mempunyai sistem serba boleh yang boleh menampung keperluan untuk menonton program kabel seperti Netflix, melayari internet dan bermain permainan. Berikut ialah beberapa alternatif TV pintar terbaik yang tersedia pada tahun 2022 pada harga yang berpatutan.

Xiaomi Mi TV P1

Xiaomi kini bersedia untuk menyediakan televisyen pintar berkualiti tinggi dalam pelbagai saiz agar sesuai dengan ruang kediaman anda. Mi TV mempunyai paparan LED yang cantik dan teknologi Google Assistant yang membolehkan anda mengendalikan TV anda dengan suara anda dan bukannya alat kawalan jauh.

Dari segi audio, TV pintar ini menggunakan sistem Twin Dolby Digital dan DTS-HD, serta dua pembesar suara stereo 25W yang mampu menghasilkan bunyi yang cukup mengasyikkan. Tambahan pula, anda boleh mengakses lebih 400,000 filem dan rancangan serta memuat naik lebih 5,000 apl sekali gus, menjamin keseronokan tanpa had.

Skyworth 4K UHD Smart TV

Jenama Skyworth masih agak tidak diketahui, tetapi tawaran TV Pintar resolusi 4K pada harga yang berpatutan layak menjadi antara pilihan TV Pintar teratas tahun ini. TV pintar yang dijual boleh digunakan untuk beberapa tujuan, seperti bermain permainan atau menonton Netflix tanpa memerlukan peranti tambahan.

Model ini dilengkapi dengan pelbagai teknologi canggih, termasuk WiFi terbina dalam, keserasian HDR dan pencerminan skrin, membolehkan anda memasang kandungan pada peranti lain sahaja. TV 50-inci dengan resolusi 4K UHD ini boleh memaparkan dengan jelas dan jelas setiap bahan visual.

Realme Smart TV

Realme adalah salah satu syarikat yang berkembang pesat dalam industri berikutan ketersediaan gajet yang berguna. Mereka kini menawarkan TV pintar dengan resolusi HD Penuh 2K dan fungsi Enjin Gambar Chroma Boost, yang menjadikan paparan skrin bersih dan menghalang ketegangan mata apabila menonton untuk tempoh masa yang panjang.

Realme Smart TV dikuasakan oleh Android, yang membolehkan anda memuat turun dan mengakses pelbagai program dengan mudah, termasuk permainan, melalui Google PlayStore. Terdapat pelbagai sambungan sambungan boleh diakses, serta sistem audio Dolby, yang akan menjadikan setiap tontonan kelihatan seperti berada di panggung wayang.

Jadi, itu sahaja beberapa jenama dan TV yang bagus saat ini. Banyak lagi jenama dan jenis TV lain yang anda boleh cuba cari di internet.

Ingin membeli hartanah masa kini bukanlah satu perkara yang mudah untuk yang baru memulakan hidup mereka. Apatah lagi yang baru dua tiga tahun berkerja, gaji tidaklah seperti yang diidamkan, bila buat pinjaman bank belum tentu lepas tedapat banyak kengkangan dalam ingin membeli aset atau hartanah ini. Harga rumah pun bukannya murah seperti 10 tahun lepas, saat itu yang bijak bermain dengan hartanah, jual beli rumah sememangnya menguntungkan.

Tetapi bukan masa kini lagi, ramai yang tidak dapat menjual rumah dan yang paling merunsingkan tidak dapat membeli kediaman idaman.
Terbitnya rumah mampu milik yang dapat meringgankan beban yang baru ingin membeli rumah membuatkan ramai mampu untuk memiliki kediaman masa kini.

Harga rumah yang berpatutan tetapi yang menjadi ada sesetengah individu yang kurang suka dengan ciri fasad kediaman serta fasiliti yang semestinya serba kekurangan. Bila sebut sahaja rumah mampu milik pasti ramai yang membayangkan rumah yang seperti rumah flat murah. Tanggapan ini meleset sama sekali dengan adanya pemaju masa kini yang telah tahu permintaan pembeli masa kini. Binaan fasad dan fasiliti yang lebih baik dan menarik menjadi tarikan ramai pemilik masa kini.

Rumah mampu milik merupakan rumah yang terletak di kawasan berkepadatan tinggi, hanya mempunyai ciri-ciri asas, rumah yang kurang menarik dan kemudahan yang terhad. Kualiti kehidupan merupakan perkara yang sering kali dipersoalkan memandangkan kebanyakan rumah mampu milik agak kecil dengan koridor yang sempit dan kurang pencahayaan, lebih banyak menggunakan tangga berbanding lif dan tiada ruang untuk kanak-kanak bermain atau untuk komuniti setempat berkumpul.

Myra Putra, sebuah pembangunan oleh OIB Group, di bawah Skim MyHome KPKT memaparkan konsep rumah mampu milik yang lain dari kebiasaan. Sambil menikmati rebat RM30,000 di bawah skim ini, pembeli boleh menjangkakan kehidupan yang berkualiti dengan adanya rekaan fasad yang menarik, koridor yang terang dan luas serta kemudahan bertaraf kondo hanya dengan harga RM299,800 untuk apartment berkeluasan 920 kaki persegi, 3 bilik tidur dan 2 bilik air.

Myra Putra terletak di Desa Pinggiran Putra di atas lot tanah pegangan pajakan Rizab Melayu. Kawasan ini menjadi lokasi pilihan bagi kebanyakan pembeli golongan muda memandangkan ia berdekatan dengan Putrajaya, mempunyai jalan hubungan ke jalan raya yang baik dan kawasan hijau yang agak luas.

“Terdapat tiga kualiti yang dicari oleh pemilik rumah dari golongan muda hari ini iaitu, harga yang berpatutan, ruang kehidupan yang menarik di lokasi yang baik. Walaupun terletak tidak jauh dari pusat bandar Putrajaya, harga Myra Putra adalah 15% lebih rendah berbanding harga rumah yang sering ditawarkan dalam kawasan Putrajaya untuk satu kaki persegi. Justeru merupakan pilihan yang terbaik untuk golongan muda yang berkeluarga mahupun bujang.

Mengikut Wendy Lim, Pengurus Besar Jualan dan Pemasaran, Oriental Interest Berhad (OIB), “Selain harga, terdapat banyak sebab mengapa anda perlu teruja dengan Myra Putra. Matlamat kami adalah untuk memberikan yang terbaik untuk kehidupan penghuni di sini dan menunjukkan kepada mereka bahawa kami amat menitik beratkan nilai pelaburan yang dibuat oleh mereka. Sehingga kini, kami memberikan perhatian dan menumpukan pelaburan kami untuk rekaan fasad, kemudahan dan ruang awam yang kebiasaanya tidak dapat diperoleh di rumah mampu milik yang lain.”

Untuk menarik minat pembeli rumah pertama, pangsapuri kos sederhana ini dilengkapi dengan pagar dan pengawal keselamatan, ruang orang ramai dengan reka bentuk yang unik dan warna yang menarik serta kemudahan kelab untuk berkumpul dan untuk kanak-kanak bermain dengan selamat. Kemudahan bertaraf kondo ini termasuk ruang untuk aktiviti luar seperti dinding memanjat dan ruang teater, taman permainan dengan trampolin, platform persembahan, ruang sambutan, bilik permainan dan gym yang terletak di dalam rumah kelab.

Selain itu, Myra Putra turut membawakan cita rasa eksklusif kerana ia terletak di kawasan berkepadatan rendah dengan hanya 200 unit pangsapuri melibatkan dua blok, yang mempunyai lima aras setiap satu, dan hanya 20 unit rumah untuk setiap aras. Ia juga dilengkapi dengan dua lif.

“Mengapa anda ingin menyewa, kalau anda boleh mempunyai rumah sendiri? Inilah persoalan utama yang ingin kami ajukan kepada semua pembeli rumah pertama. Dengan Myra Putra, anda kini boleh memiliki sebuah pangsapuri mampu milik yang dilengkapi dengan kemudahan bertaraf kondo dengan harga 15% lebih rendah untuk satu kaki persegi di kawasan ini dan ansuran bulanan yang tidak lebih daripada RM1,500, berbanding harga sewaan RM1,200 yang merupakan antara yang terendah di kawasan ini. Jadi, mengapa menyewa kalau anda boleh memiliki sebuah pangsapuri di Myra Putra dengan harga yang sangat berpatutan?” tambah Wendy.

Pemaju perbandaran, LBS Bina Group Berhad (LBS), meneruskan rancangan 2019 dengan melancarkan pembangunan perbandaran baru seluas 633 ekar, Kita @ Cybersouth, yang terletak di Cybersouth Dengkil. Pembangunan perbandaran baru yang bertemakan ‘kemudahan gaya hidup’ ini memenuhi keperluan keluarga moden dan kehidupan kemasyarakatan. Pembangunan ini terdiri daripada rumah teres, rumah bandar, pangsapuri perkhidmatan, kedai serta unit komersial.
LBS bangga menjadi pemaju bagi rakyat yang benar-benar memahami keperluan pembeli rumah. Projek perbandaran terbaru dengan harga rumah yang berpatutan ini memenuhi permintaan untuk perumahan mampu milik yang kian meningkat, serta menyokong agenda perumahan negara kerajaan,” kata Pengarah Urusan Kumpulan LBS, Tan Sri Lim Hock San. Dibina berdasarkan kemampuan pemilik, perhubungan dan komuniti, perbandaran yang mampan ini akan memenuhi permintaan pembeli rumah moden yang semakin meningkat untuk rumah yang berkualiti dan mampu dimiliki. Perumahan ini direka dengan teliti untuk memenuhi kehidupan yang praktikal dan selesa. Ia juga lengkap dengan pelbagai
kemudahan dan kawasan komunal untuk menjalin silaturahim antara penduduk serta membina komuniti yang ceria. LBS percaya strategi penawaran aktif lebih banyak produk berkualiti yang memenuhi permintaan pasaran akan menyumbang kepada momentum pertumbuhan untuk mencapai hasil penjualan sasaran sebanyak RM1.5 bilion 2019.
Kami telah menyaksikan perkembangan pesat di Dengkil kerana kawasan ini telah mendapat manfaat daripada pertumbuhan sosio-ekonomi di koridor selatan Lembah Klang. Oleh sebab Lembah Klang sedang meneruskan perkembangan ke arah selatan, Dengkil 2 akan menjadi titik utama seterusnya untuk pembangunan hartanah. Perumahan di Kita @ Cybersouth adalah peluang pelaburan yang baik,” kata Tan Sri Lim.
Fasa pertama dan kedua Kita @ Cybersouth, yang terdiri daripada 1,077 unit rumah teres dua tingkat dan rumah bandar untuk pembeli Melayu, telah dibeli semasa pelancaran awal pada bulan November tahun lepas. Kejayaan fasa awal tersebut telah mendorong pelancaran fasa baru bernama, ‘Kita Harmoni’ yang merangkumi 674 unit rumah teres dua tingkat berukuran 20’ x 65’, dengan harga bermula daripada RM560,000. Dengan harga berpatutan, ketersambungan yang baik serta persekitaran mampan yang menggalakkan hubungan kekeluargaan, ‘Kita Harmoni’ dijangka akan menerima sambutan yang sama hangat dari pasaran.
Menyokong usaha kerajaan untuk membina lebih banyak rumah mampu milik dalam merealisasikan agenda perumahan negara, LBS memperkenalkan “Kita Impian” di perbandaran baru Kita @ Cybersouth. “Kita Impian” menawarkan 964 unit pangsapuri servis berharga daripada RM250,000 dengan keluasan binaan 551 dan 901 kaki persegi. Kita @ Cybersouth mudah diakses melalui lebuh raya utama seperti Lebuhraya PutrajayaCyberjaya melalui Lebuhraya Elite, Lebuhraya Maju Expressway (MEX), Lebuhraya Selatan Lembah Klang (SKVE), Lebuhraya Utara-Selatan (NKVE), Lebuhraya Damansara-Puchong (LDP) dan Jalan Dengkil-Banting. Ia juga terletak di sekitar kawasan berkemudahan awam seperti sekolah serta institusi
pengajian tinggi tempatan dan antarabangsa, seperti Sekolah Kebangsaan Dengkil, Sekolah Menengah Kebangsaan Cyberjaya, Universiti Heriot-Watt Malaysia, Universiti Lim Kok Wing dan Universiti Xiamen.

Tip pasang sendiri lampu di laman rumah, kena tahu langkah-langkah perlu dibuat. Pencahayaan di laman amat penting. Ia bukan sekadar menghidupkan laman diwaktu malam malah sebagai salah satu tujuan keselamatan.

Terdapat pelbagai rekaan dan jenis lampu laman. Namun yang menjadi kebiasaan dan kerap digunakan adalah jenis lampu suar (spotlight), lampu limpah (flood light).

Berikut antara langkah-langkah yang perlu dilakukan:

1. PILIH LAMPU
Di pasaran, terdapat dua jenis lampu laman iaitu pencahayaan yang menggunakan GCFI outlet atau tenaga solar. Jika pemilihan lampu solar, pemasanagan dan pendawaian tidak perlu dilakukan. Namun jika sebaliknya, anda perlu merancang lebih awal berapa panjang wayar yang diperlukan untuk menyambungkan lampu-lampu dengan outlet dan jenis penyambung.

2. OUTLET BERHAMPIRAN
Sediakan pembekal atau outlet elektrik di luar kediaman. Ia bagi memudahkan tugas-tugas penyambungan dan penyelenggaraan yang akan dilakukan.

3. LETAK POWER PACK BERHAMPIRAN OUTLET
Kotak kawalan dan sambungan lampu perlu diletakkan berhampiran dengan outlet. Ia memudahkan anda untuk mengawal aliran tenaga yang perlu disalurkan pada keseluruhan lampu

4. PASANG LAMPU
Pasangkan lampu di lokasi yang telah dipilih mengikut arahan pengilang. Untuk pemasangan lampu pada lantai laman, gunkan trowel untuk memudahkan anda menanam tiang atau kaki lampu.

5. PENDAWAIAN
Selesai pemasangan lampu, lakukan pendawaian dari outlet terus ke bahagian yang telah disasarkan.

6. CABLE CONNECTOR
Sambungkan setiap lampu dengan pendawaian yang telah siap dengan menggunakan cabble connector.

7. TANAM KABEL
Untuk tanam kabel tak perlu menggali, cukup sekadar buat satu longkang kecil saiz kabel dengan menggunakan trowel. Posisikan cable di dalam longkang kecil yang telah disediakan dan tanam atau tutup semula lubang tersebut.

8. SAMBUNGAN PENDAWAIAN KE OUTLET
Selesai pemasangan lampu pada aliran pendawaian, sambungkan pula pada power pack untuk tujuan kawalan dan terus ke outlet.


Bidai Roman Dari Wallpaper, Tak Perlu Cuci Pun Hanya Lap Sahaja

Nak tahu macam mana? Jom kita belajar cara membuat roman shade Fazlina Samsuddin ini

Bahan-bahan:
Wallpaper kalis air
Gam serbaguna
Pita pelekat kertas
Double side tape
Tali (macam tali jala tu)
Gunting
Pisau
Stapler tembak
Kayu 1 inci
Skru cangkuk
Velcro tape
Lidi sate (kalau ada kayu halus yang panjang seperti saiz lidi sate lebih sesuai. Potong hujung lidi yang tajam

Cara-cara:
1. Ukur saiz tingkap yang akan diletakkan roman shade. Ukuran diambil tinggi x lebar.

2. Dah dapat ukuran, potong wallpaper mengikut keperluan tingkap. dan lipatkan dua (anggaran 1.2″) di bahagian atas wallpaper dan gam kan. Guna double side tape pun boleh, Bahagian tepi pun lipat juga dan gam kan. Ini bermakna, dari ukuran asal tingkap tadi anda perlu lebihkan 1.2″ di bahagian atas, bawah dan sisi sebagai kemasan

3. Mulakan lipatan seperti kipas dari bawah wallpaper. Untuk lipatan pertama, anda perlukan ukuran 7 inci dan berikutnya 8 inci sehingga atas. Untuk lipatan yang paling atas bagi basinya lebih sedikit lebih kurang 2 inci untuk nampak lebih cantik. ini bermakna, lipatan paling atas keseluruhanya 10 inci tinggi.

4. Buat batang penyokong roman shade dari lidi sate. Untuk cantumkan lidi tadi jadi panjang gunakan pita pelekat kertas

5. Aturkan batang lidi yang telah siap dicantum tadi atas garisan lipatan pada wallpaper dan lekatkan dengan pita pelekat sepanjang lidi. Hanya tinggalkan ruang kanan dan kiri (6 inci) dari sisi tidak terlekat sebagai tempat ikat tali nanti.

6. Ambil kertas lain atau wallpaper yang sama, tampalkan di bahagian belakang wallpaper sebagai kemasan. Jangan lupa tebuk lubang untuk tujuan kita ikat tali untuk tarik pada bahagian yang tidak dilekat dengan pita pelekat kertas

7. Ikat tegang dan kemas tali pada bahagian yang tidak dilekatkan tadi dan biarkan basi banyak di bahagian atas sebagai tempat pemegang untuk ditarik. Perlahan-lahan tarik tali yang melekat pada batang sokongan roman shade. dah hampir siap dah.

8. Bahagian atas, lekatkan velcro tape untuk memudahkan ia digantung pada bingkai

9. Untuk tempat menggantung, gunakan batang kayu 1 inci dengan panjang mengikut kelebaran roman shade tadi. Balutkan kayu tersebut terlebih dahulu dan letakkan skru cangkuk sebagai tempat pemegang tali dan tape velcro di bahagian hadapan sebagai tempat tampal wallpaper tadi. Setelah siap, drill kan kayu tersebut pada bahagian atas tingkap.

p/s: dalam gambar ni saya guna polystren dulu sementara nak cuba letak di dinding

10. Dah drill kayu pada tingkap, masukkan tali pada penyangkuk skru tadi dan pastikan basi kedua-dua tali terletak di sebelah kanan untuk memudahkan ia di tarik. Lekatkan velcro tape pada wallpaper terus di atas bingkai kayu 1 inci tadi. SIAP

Bila menggoreng, minyak terperecik tu menjadi satu hal yang biasa terutamnya apabila mengoreng ikan atau ayam. Sebab itu, bagi yang jarang memasak persiapanya macam nak pergi berperang. Ianya bertujuan melindungi diri dari terkena percikan minyak yang panas. Minyak panas ni bukan sekadar remeh dan sukar untuk dikemas jika mengotorkan dapur, bila terkena pada tangan atau muka, dah tinggal kesan. Deritanya pun makan hari nak pulih. SAKITNYA!

Kebiasaanya, langkah proaktif yang akan diambil adalah dengan menggunakan penutup kuali. Jadi, percikkan tu tak lah terkena pada dinding ke atau mana-mana bahagian lain. Selain itu juga, ada beberapa petua lain yang diamalakna. Antaranya ialah:

Potongan halia
Sebelum menggoreng, tak kiralah daging, ayam, ikan, telur, keropok lekor dan sebagainya, masukkan 2 atau 3 hiris halia terlebih dahulu di dalam minyak yang telah dipanaskan. Petua ini, tak adalah kata minyak langsung tak terpercik. Kalau ada pun sangat perlahan dan tak kuat. Teknik ini juga akan menyebabkan masakan anda berbau lebih wangi

Guna tepung
Petua ini amat berkesan kiteka menggoreng ikan keli. Umum tahu, kulit ikan keli dan bahgaian kepalanya yang keras antara punca bila digoreng mudah meletup dan menyebabkan percikkan minyak. Oleh itu, bagi mengatasi masalah ini, masukkan sedikit tepung gandum ke dalam minyak yang panas sebelum memasukkan ikan. Lakukan setiap kali anda masukkan ikan baru. Teknik ini juga dapat mengelak ikan dari melekat. Boleh juga cuba pada ikan atau makanan lain

Garam halus
Letak sedikit garam halus di dalam minyak yang telah panas. Masa masukkan garam tu akan bunyi macam meletup-letup sikit tapi tak terperecik. Selepas bunyi letup tu hilang, baru boleh masukkan bahan yang hendak digoreng. Awas! jagan terlalu banyak garam. Ia akan menyebabkan makanan lebih masin

Tidak kira apa pun jenis kediaman, sudah tentu anda mahukan yang terbaik dan yang paling selesa untuk didiami. Seperti pemilik rumah jenis apartment PPA1M ini yang bertugkus lumus menjadikan kediaman 1000 kaki persegi ini sebagai sebuah rumah dengan konsep scandinavian yang menarik dan selesa.

+ Tip dekorasi
1. Hias rumah mengikut bajet dan kemampuan.
2. Menggunakan bahan terpakai.
3. Beli pokok secara berperingkat.
4. Tetapkan konsep yang diingini.
5. Buat rujukan sebelum putuskan untuk beli sesuatu. Sama ada ia pratikal dan berbaloi.
6. Jangan takut untuk mencuba sesuatu yang baru. Menghias rumah sama seperti berkarya. Tiada yang betul, tiada yang salah dalam seni menghias kediaman.

Tip Elak Pisau Cepat Tumpul, Anda Kena Kenal Pasti Jenis Pisau. Pergi pasaraya nak beli pisau. Al Maklumlah, pisau dah tumpul. Nak di asah, sekejap je tahan. Tapi sampai-sampai je kat rak pisau, pening kepala nak pilih pisau. Ada yang kecil, tebal tirus dan sebagainya. Mana satu pisau yang sesuai.

Persoalan nya, bukan pilih ikut warna dan design. Anda perlu pastikan kegunaannya. Ini disebabkan, bentuk pisau mempengaruhi cara penggunaan. Jadi, sebelum beli pisa, pastikan apakah kegunaan pisau tersebut. Antara pisau-pisau yang terdapat di dunia ni adalah seperti dalam gambarajah yang tertera di bawah ini.

Chef Knife
Antara jenis pisau yang kerap dan banyak digunakan. Mempunyai panjang antara 8-10 cm, ia digunakan untuk memotong sayur, menghiris daging, mencincang dan sebagainya. Kiranya pisau ni serba guna lah.

Paring atau slicing knife
Saiznya memang kecil untuk memudahkan anda menggenggam hulu pisau dan memudahkan proses mengupas. Saiznya yang kecil juga memudahkan anda mengawal ketebalan kulit buah atau sayur yang hendak dikupas.

Untuk dapatkan hasil potongan bawang yang nipis dan cantik, Boleh gunakan pisau paring ni. Tapi sebaiknya anda asingkan kegunaannya. Air bawang mampu menumpulkan pisau.

Boning knife
Ujung boning knife sedikit lebar. Pisau ini digunakan untuk untuk memotong ayam dari tulangnya. Macam orang yang nak buat chicken chop, satay tu, pisau ni sesuai. Bentuknya yang ramping memudahkan tugas-tugas mengasingkan daging dari tulangnya

Meat cleaver atau pisau daging
Pisau ini jenis berat. ia digunakan untuk memotong daging. Kebanyakan masyarakat cina lebih gemar gunakan pisau ni. Sebab tu, ada juga yang panggil piasu ini sebagai Chinese Chef’s Knife. Bahagian pisau yang paling berat adalah pada penampangnya yang tebal. Ia kebiasaannya digunakan untuk tugas-tugas berat seperti mencincang, Memotong sayur dalam kuantiti yang berat, memotong sayur yang keras, menghancurkan bawang putih dan sebagainya.

Fillet knife
Bentuknya seakan boning knife. Tapi hujungnya tirus. Ia dikhususkan untuk buat fillet ikan sahaja.

Bread knife
Kalau nak potong roti gunakan pisau biasa akan meninggalkan kesan yang tidak menarik. Silap-silap, boleh kemek terus. Tekstur roti sedikit kasar. jadi, untuk potong roti anda perlukan pisau bergerigi macma gergaji tu. Baru lah potongan cantik.